février | 2017 | ur blog eo …\nkabellig ruz 3\nPublié le 16/02/2017 par Yann-Ber\nVa frederiadennoù eus ar mare a ya gant ar sorbienn bobl rizh n° 333, The Glutton, hervez rummata Aarnes ha Thompson en o levr The types of the folktales, adembannadur, Academia Scientiarium Fennica, Helsinki 1981.\nNe c’hallan ket koulskoude na menegiñ Le petit Chaperon rouge deuet e gouloù e 1696 dindan bluenn Charles Perrault en e levr Histoires ou contes du temps passé avec des moralités, ken brudet eo skridoù al levrig-se.\nPadal eo anavezet fall tre skrid Perrault a zo bet malet hag advalet, dreist holl adal an naontekved kantved, pep hini o tegas kemmadurioù ha reizhadurioù bern-war-vern.\nMaladur lennegel Perrault, a gavan brav tre evel m’ eo bet skrivet, a dalvez ar boan bezañ lennet. Kinnig a ran deoc’h teurel ur sell ouzh an destenn orin amañ.\nAr sorbienn bobl zo bet embannet un tregont maladur bennak anezhi dastumet war diriad Frañs e diazad al Liger ha Norzh an Alpoù, ugent anezho ne zeuont ket eus maladur Perrault.\nAr re a zo bet dastumet adal derou an ugentvet kantved a zeu holl eus Perrault.\nDastumet eo bet maladurioù en Alpoù italiat ivez.\nKit da welout labourioù Paul Delarue evit muioc’h a stlenn.\nAr maladurioù kavet en embannadurioù ar Breudeur Grimm, Kinder und Hausmärchen (1825) a zeu eus sorbienn Perrault. Ouzhpennet eo bet ar chaseour a zieub ar vamm-gozh hag ar plac’h diouzh kof ar bleiz, hag un eil kejadenn gant ur bleiz all a vo trec’het gant ar plac’h skoazellet gant he mamm-gozh. Ar maladurioù nemetañ dastumet en Alamagn eo, a zo bet dastumet digant ur vagerez bet e Frañs. N’eo bet miret nemet ar furm pell diouzh hini Perrault en embannadurioù diwezhañ ar Breudeur Grimm.\nRet eo derc’hel da soñj bepred ne anavezomp nemet ar pezh a zo bet dastumet ha dre ar furm roet d’ an danvez gant an embanner.\nRet eo derc’hel da soñj ivez ez on ur sorbiennour ha n’ eo ket un den a skiant. Ne ran ket ul labour reizhiadek. Ne sellan ket ouzh furm ar sorbiennoù hogen ouzh o danvez, pe da nebeutañ eo ar pezh a soñjan ober.\nAl labourioù kaset da benn gant arbennigourion stummet er skol-veur gall zo dudius-tre. Degas a reont ur bern danvez, hogen e mare pe vare e tistroont bepred e roudoù ar stuzegezh trec’h. N’ int barrek da welout an aliesañ en arz pobl nemet danvez d’o studioù hag oberennoù dister. C’hwitañ a reont alies war an danvez.\nUn nebeut stlenn war va sorbiennoù ha war doare va sorbiennañ ha va sorbiennouriezh a vo kavet en notennoù Sorbienn ha kevredigezh, embannet e-barzh ar gelaouenn Aber, niverenn 19, nevez-amzer 2005. Ne oa nemet un derou ha ne chom nemet un derou. Adkemeret war ar bajenn-mañ.\nPublié dans lennegezh teodel, levrioù\t| Marqué avec arzoù\t| Laisser un commentaire\nkabellig ruz 2\nPublié le 12/02/2017 par Yann-Ber\nLe retour des fleurs, kavet e-barzh Histoires merveilleuses des cinq continents gant Ré ha Philippe Soupault, Seguers 1975.\nGwechall gozh e oa bleunioù kaer e pep lec’h, ha laboused a oa dudius o c’han, hag amprevaned a oa bleunioù bev, ha gwenan a roe d’an dud ar mel dous.\nUr wech, ar galloudusañ sorser zo aet kuit da venez uhelañ ar vro ken dilaouen e oa gant an dud na baouezent ket a emgannañ. War e lerc’h eo marvet ar bleunioù. Al laboused, an amprevaned, ar gwenan zo aet kuit da heul. Setu an istor a lavarer er boblad-se.\nAr vugale a blij dezho an istor hogen deuet en oad e lavaront ned eo nemet ur vojenn da ziduiñ ar vugale.\nUr paotr avat a lavar pa vo bras ez ay da c’houlenn digant ar sorser bras reiñ d ‘e vro ar bleunioù a-nevez. An dud a ra goap anezhañ.\nDeuet en oad ez a kuit ar paotr. Kavout a ra ar menez, kavout a ra an tu da bignat betek an nec’h. Aze eo sammet gant un dorn diwelus hag en em adkav e bro ar bleunioù gant ar sorser bras.\n– Tizhet on bet gant da fiziañs ha da galonegezh. Kemer kement a vleunioù ma fello dit. Lak anezho war ribl al lennoù, a-hed ar sterioù, er c’hoadeier. An avelioù a zeuy eus an norzh, eus ar su, eus ar reter hag eus ar c’hornog, ganto e kasint ar glav, ar vleunioù a gresko hag a baoto dre ar vro.\nNe ran nemet un diviz, ma fell deoc’h e chomfe ar bleunioù e vo arabat deoc’h en em gannañ ken.\nAr paotr zo distro gant ar bleunioù, anvet eo bet da benn ar vro hag adal ar mare-se n’eus bet na emgann na dabut er vro.\nEvel er vojenn sinaat, Loar hag Heol, an istor lavaret gant an dud zo meizet evel handerc’had. Ar werc’helezh zo ar vro krin, divleunioù.\nN’ eus nemet ur paotr evit krediñ e c’hell kened ar bleunioù bezañ gwerc’helezh, hag e ray pezh a zo ret evit degas ar gened en-dro, en ur zegas war un dro ar peoc’h.\nEn div vojenn hon eus ur bed aet digened ha diaes da vevañ. An dud a zegemer an darvoud evel lod didec’hus o gwerc’helezh avat. N’eus nemet unan (lakaat a ran ez eo an div blac’h daou du an hevelep tudenn er sorbienn sinaat) a gredo er gened dispaket en istor, en handerc’had, hag a lakay ar gened da vezañ en-dro.\nDa dostaat eo ouzh beuzadeg veur ar Bibl pe ouzh an holl vojennoù savet da gadarnaat stuzegezh ur gumuniezh tud. Ar stuzegezh-se zo mad kaer an holl savet da heul amzerioù teñval da zegas en-dro doareoù brokus ha kenedus. Ar gened a oa anezhi a-raok an amzerioù c’hwerv. Perzh anienel eus mal-den eo.\nE degouezh ar vojenn sinaat n’eus nemet un nebeut gerioù a ro da gompren ez eo prest an div-blac’h da oberiañ evit ar gumuniezh, da ensammañ roll Heol ha Loar ha degas gouloù en-dro, ha kened. N’eo ket abeget steuzidigezh ar gouloù, ar stad c’hwerv, war-eeun d’ an dud evel er vojenn aostraliat.\nRoñflez ar sorbiennoù, pe an euzhvil, ar sorserez, an diaoul, zo aze er mare ma c’hell ar benndudennn mankout war e zenelezh, koll e stuzegezh ha kouezhañ er varbariezh, en deñvalijenn, pe er sodell.\nEr vojenn aostraliat avat eo an dud o-unan dre o emzalc’h a gouezh en deñvalijenn, a goll al livioù, ar gened ha c’hwekted ar vuhez, a zistruj o denelezh dre en em gannañ diastal. An dudenn hud, ar sorser, zo madelezhus.\nEr vojenn sinaat steuzidigezh ar gouloù, ar vuhez en deñvalijenn zo handerc’het e stumm Loar hag Heol lonket gant ur roñflez. Un doare da bellaat atebegezh an dud eo.\nAn dud beuzet en deñvalijenn pe en ur bed hep bleunioù zo tud kollet ganto o stuzegezh, divarrek da adkavout penn an hent d’ ar gened o deus argaset eus ar beziadoù.\nEn div vojenn e chom an dud en ur saviad reuzeudik o nac’h gwerc’helaat ar gened endalc’het en handerc’hadoù. Soliañ a reont war an dremened pa sell ar vugale, an harozed, ouzh an dazont.\nDegemerout da wir bater sodelloù ur stuzegezh toc’hor zo klet ha komprenadus ha krediñ en un dazont gwelloc’h zo tra nemedennoù.\nAr mojennoù-se avat a hañval hetiñ e vefe troet an dud da soñjal e c’hell eskoriñ ar gened, ar rezid er bed ha n’eo ket hepken en handerc’hadoù…\nha piv eo Kabellig ruz ?\nPublié le 08/02/2017 par Yann-Ber\nGwechall gozh eo bet lonket Heol ha Loar gant ur roñflez hag abaoe eo gwisket ar bed gant teñvalijenn. Ar spezoù a noaz ouzh an dud hag ar vuhez zo c’hwerv.\nSetu a gont ur vamm d’ he ziv verc’h.\nAn div-se a blij kalz dezho an istor a lavar pegen brav e oa sked an heol hag al loar, pegen plijus ha kaer e oa ar bed goulaouet ganto ha pegen eürus e oa an dud. Soñjal a reont e c’hallint dont da vezañ Heol ha Loar d’o zro ma labouront aketus ha ma vezont brokus.\nSiwazh ar roñflez a lonk o mamm hag a zeu d’ o lonkañ.\nSkeiñ a ra ouzh an nor.\n– Ho mamm zo distro. Digorit an nor.\n– Diskouezit ho torn dre an toull e-barzh an nor, a c’houlenn ar c’hoar henañ.\n– N’ hoc’h ket hor mamm. War vizied hor mamm n’ eus ket a wad.\nAr roñflez a dremen he dorn el ludu.\n– N’ hoc’h ket hor mamm. War vizied hor mamm n’ eus ket a ludu.\n– Mar befe hor mamm e vefe tremenet dre an toull er voger, eme ar c’hoar yaouankañ.\nAr roñflez en em sil dre an toull hag a ya en e c’hourvez war wele ar vamm.\n– Da biv eo dont da gousket ganin fenoz ? Ra walc’ho he daoudroad !\nAn hini yaouankañ a lavar eo he zro, ha goulenn digant he c’hoar henañ kempenn he daoudroad.\nAr c’hoar henañ a walc’h he daoudroad gant kaoc’h yer rak skrijañ a ra ar roñflezed ouzh ar c’haoc’h yer.\nKlemm a ra an hini yaouankañ. Ar roñflez a c’hourdrouz. An hini yaouankañ a ya da gousket gant ar roñflez.\nAr c’hoar henañ a stourm ouzh ar c’housked. Trec’het eo avat.\nDre he huñvre e teu ur c’hozhiad gwisket gant ur vantell blouz da lavarout dezhi eo dellezek a vezañ Heol.\nDihunet eo gant trouzioù chaokat.\n– Petra a zebrez mamm ?\n– Piz, bet roet din gant da eontr, a respont ar roñflez.\nUn dakenn wad a gouez war fri ar plac’h. Sur eo bremañ he deus ar roñflez debret he mamm hag emañ o tebriñ he c’hoar.\nKalon he c’hoar a gouez tost outi. He dastum a ra en ur pezh lien.\nKlask a ra un tun evit tec’hout.\n– Mont da staotañ a fell din mamm.\n– Staot e lost ar gwele.\n– Ha Doue ar gwele ?\n– Staot en oaled !\n– Ha Doue an oaled ?\n– Staot a-dreñv an nor !\n– Ha Doue an nor ?\n– Kae da staotañ er-maez ha distro buan da na dapout anoued !\nEr-maez e kej gant ur c’hozhiad damheñvel ouzh hini he huñvre. Diskouez a ra dezhi pignat ouzh ur wezenn per a zo e-kichen ur feunteun.\nAntronoz e teu ar roñflez da naetaat klopenn an hini yaouankañ. Gwelout a ra ar plac’h er wezenn.\n– Petra a rez aze ?\n– Dastum per a ran.\n– Ro din unan !\nAr plac’h a daol a-bouez he nerzh ur berenn e-barzh geol ar roñflez a gouez damvouget. D’he feurlazhañ e sank ur skourr e don he zoull gouzoug.\nAr roñflez marvet a dro en ur bod spern ouzh traoñ ar wezenn.\nGoulenn a ra ar plac’h ouzh ar c’hozhiad astenn e vantell blouz war ar bod spern ha neuze e c’hell diskenn.\n– Tad-kozh, te hag a oar kalz a draoù, hag e c’hellez distreiñ va c’hoar d’ar vuhez en-dro ?\n– Emañ kalon da c’hoar ganit ?\n– Kae da gaout ar paotr-saout neuze.\nAr paotr-saout he c’has d’ ar paotr-houidi, ar paotr-houidi he c’has d’ar paotr-yer, ar paotr-yer he c’has davit ar mor. Treuziñ a ra 77 stêr ha 77 menez, ha degouezhout war ribl ar mor ma kav un touseg ramzel. Lonkañ a ra eviti dour ar mor ha tamm-ha-tamm e teu a-wel ar c’hoar bihan.\nAn div c’hoar a zeu da vezañ Loar hag Heol.\nDiverrañ ur sorbienn sinaat «Origine du soleil et de la lune», Minjian wenxue, Beijing, troet gant Maurice Coyaud, «Contes merveilleux de Chine et des Philippines avec des haiku. De loin-3 P.A.F. 1980.\nAr sorbiennoù eus ar rizh-se zo bet tostaet ouzh maladurioù pobl ar sorbiennoù eus ar rizh «Kabellig ruz» gant folklorourion ‘zo.\nTennañ a ra kentoc’h d’ur gwengel ha gallout a ra bezañ tostaet ouzh ur sorbienn aostraliat a gont pezh a c’hoarvezas en ur vro hep bleunioù.\nPublié dans lennegezh teodel\t| Marqué avec arzoù\t| Laisser un commentaire\nPublié le 05/02/2017 par Yann-Ber\ngwenn ar vantell c’hlav\nur Japanadez a dremen war ur straed e Tokyo\n6 eur beure\nur sammorell zo tuet\npakadoù war ribl ar straed


Verb amakuzativel - Wikipedia\nEr yezhoniezh e vez implijet an termen verb amakuzativel evit komz eus ur verb amdranzitivel pa vez disheñvel ar rener yezhadurel diouzh ar graer yezhadurel, da lâret eo n'eo ket rener ar verk kiriek d'an ober displeget gant ar verb.\nDiforc'het e vez ar verboù amakuzativel diouzh un tu hag ar verboù amergativel diouzh an tu all. Sklaeroc'h e teu da vezañ an diforc'h pa geñverier verboù tranzitivelamdranzitivel, da skouer:\nVerboù amergativel, d.s.: "debriñ"\n"debriñ a ran" ("me" = S)\n"debriñ ar bara a ran" ("me" = A)\nKevatel eo rener yezhadurel ar verb amdranzitivel ha graer yezhadurel ar verb tranzitivel en degouezh-mañ, d.l.e. steudet eo arc'hwel ar rener ("S") gant arc'hwel ar graer ("A").\nVerb amakuzativel, d.s.: "terriñ"\n"terriñ a ra ar werenn" ("gwerenn" = S)\n"terriñ a ran ar werenn" ("gwerenn" = O)\nAmakuzativel eo ar verb tranzitivel-amtranzitivel en degouezh-mañ pa vez implijet evel verb amdranzitivel, o klotaat rener ar verb amdranzitivel gant renadenn eeun ar verb tranzitivel, d.l.e. steudet eo arc'hwel ar rener ("S") gant arc'hwel ar renadenn eeun ("O").\nE meur a yezh romanek (d.s. galleg hag italianeg) hag ivez e yezhoù germanek 'zo (d.s. alamaneg hag izelvroeg) e tiforc'her etre verboù tranzitivel amakuzativel diouzh un tu hag amergativel diouzh an tu all hervez ar verboù skoazell implijet gante o-daou, da skouer:\namakuzativel: Je suis tombé. ("Kouezhet on/am eus graet/a ris")\namergativel: J'ai travaillé. ("Labouret am eus/Labourat am eus graet/a ris")\nAdtapet diwar « https://br.wikipedia.org/w/index.php?title=Verb_amakuzativel&oldid=1510445 »\nKemmoù diwezhañ degaset d'ar bajenn-mañ d'an 31 Mae 2013, da 18:46.


Enzo G. Castellari o sinañ skritelloù Inglorious Bastards e Lund e Sveden, d'an 20 a viz Gwengolo 2009)\nEnzo Girolami pe Enzo G. Castellari, pe Enzo Rowland, pe c'hoazh Stephen Andrews a zo ur filmsavour ganet e Roma d'ar 28 a viz Gouere 1938. Enzo G.Castellari a zo mab ur filmsavour anvet Marino Girolami. Implijout a reas anv e vamm evit kaout un tamm pellder a-benn ma vefe gwelet e filmoù gant ur sell disheñvel diouzh re e dad. Leuskel a reas memestra ar «G» evit diskouez eo mab Marino Girolami. Er familh-se ez int desachet mat gant ar sevel, ar c'hoari pe deknikouriezh e bed ar filmoù. C'hoari a reas eñ e film e dad pa e oa 5 bloaz. E niz a voe teknikour gant e dad pe c'hoazh e eontr. C'hoari a reas eñ e film e dad pa e oa 5 bloaz.\nEnzo ... a savas un 30 film bennak hag a implijas luskadn filmoù italian an 30 bloavezh tremenet nemet ar stil «Gor», da lavaret eo e heul an doare film resis implijet en Italia en amzer ma vez savet gantañ e film. Implijout a reas Enzo un doare da filmañ hag a zo kaer dezhañ setu penaos eo bet anavezet e bed ar film dre ar goregezhenn un doare da filmañ en ur implij 3 c'hamera hag a film gant 3 lusk disheñvel ar memes-tra Disheñvel e oa ivez dre an nebeud a vudjed hag a veze implijet gantañ evit ober e filmoù. Er bloavezhioù 1960-1970 e reas kentoc'h western ha filmoù polis met da c'houde war-dro ar bloavezhioù 1980 e reas kentoc'h filmoù lavaret “heuliadennoù z” (da lavaret eo filmoù hag a vez graet gant nebeut a arc'hant gant efedoù aes hag aktourien n'o deus ket ur c'hoari eus ar re gentañ).\nEnzo G. Castellari a grogas da sevel filmoù e 1968, kregiñ a reas e vicher dre sevel western, doare Italia, evel “Django porte sa croix” e 1968 ha Keoma e 1976. An daou film-se a voe gwelet evel e ziv bennoberenn. Er fim “Simbad” e reas eñ heuliadennoù Floridian er skinwel.\nE-pad e vuhez e reas filmoù dreist-holl gant an aktor anvet Franco Nero hag a vez gwelet e tost holl e filmoù pe c'hoazh e vreur hag e c'hoar.\nCastellari na voe ket gwelet mat gant bed ar sinema italian hag european met bez e oa tud evel Quentin Tarantino, Sam Raimi ha tud Amerika dreist-holl hag a blije dezho an doare d'ober hag a oa gantañ.\nCastellari a reas da c'houde filmoù polis feuls a-walc'h hag a zae a-enep an doare d'ober italian ur wech c'hoazh. Filmoù evel “le temoin à abattre” gant Franco Nero (unan eus e aktourien garetañ) pe c'hoazh gant “Street law” gant Barbara Bach (unan eus merc'hed James Bond). Er bloavezhioù 1970 en doe un nebeud kudennoù dre ar feulster hag a vez gwelet e-barzh e filmoù. An doare-se, da welet an dud da en em gannañ etrezo a vo adkavet alies a-walc'h e filmoù amerikan ar bloavezhioù 1980. Da c'houde, gant skoazell ar filmsavour anvet Fabrizio de Angelis, Castellari a reas filmoù ma adkemer filmoù anavezet evel “Jaws” hag a vo anvet “mort au large”, ober a reas ivez filmoù post-apokaliptek evel “les guerrier du bronx 1 ha 2” gant ur budjed a 500 000 dollar. E fin ar bloavezhioù 1980, Castellari az eas goude un tamm tro e Hollywood ha goude e perzh e-barzh “Simbad” da labourat er skinwel. Sevel a reas en heuliadennoù floridian hag italian.\nEnzo G.Castellari en IMDB\nAdtapet diwar « https://br.wikipedia.org/w/index.php?title=Enzo_G._Castellari&oldid=1780264 »\nKemmoù diwezhañ degaset d'ar bajenn-mañ d'an 8 Gen 2018, da 10:03.


Kalz a siviled a zo bet lazhet en deizioù paseet 'toug an emgannoù war an harzoù © Radio France - Laurent Macchietti\nEmberr er c'heleier e reomp anv deus ar brezel e bro Siri, deus Nozvezh Breizh e Pariz ha deus ul levr nevez diwar-benn gwiskamantoù kozh ar vro.\nKalz a siviled a zo bet lazhet\nKrog ar brezel en-dro e Bro Siri p'emañ Turkia o plantañ reuz. Dimeurzh en oa divizet Donald Trump tennañ kuit ar soudarded amerikan a oa war harzhoù Turkia ha Siria. Lod anezho o deus bet mezh kuitaat met pelloc'h eo aet ar prezidant eme Ronan Al Louarn, ezel ar gevredigezh keneildedoù kurd Breizh, a stourm evit difenn o wirioù.\nBreizh e Pariz !\nHiziv eo bet kinniget roll Nozvezh Breizh hag a vo dalc'het miz Meurzh. Peder eurvezh a abadenn a vo da gaout, sonerezh ha dañs gant arzourien ar vro. Gilles Servat, Alan Stivell, Dan ar Braz pe c'hoazh Denez. E sal La Défense Arena e vo dalc'het ar gouel, ur mell sal modern tre hag en eus bammet ar c'haner a vro Leon.\nEmgav e miz Meurzh e Pariz neuze evit Nozvezh Breizh. Un abadenn kenaozet gant France Bleu.\nUl levr diwar-benn gwiskamantoù kozh ar vro\nGwiskamant Breizh : Le costume Breton e penn kentañ an naontekved kantved. Ur pezh levr kaer emañ Skol Vreizh o paouez embann. Diwar bluenn Yann Guesdon , arbenniket war an danvez, ha diazezet war dastumadeg dourlivadurioù Charpentier.


Pêr Iañ (Breizh) - Wikipedia\nPêr Iañ (Breizh)\n(Adkaset eus Per Iañ, dug Breizh)\nEngravadur en Istor Breizh\nPêr, lesanvet Brizhkloareg, (1191 - 1250) a oa mab da Robert II, kont Dreux ha kenderv da Fulup II an Aogust.\nGoude marv Arzhur Iañ eo e c'hoar Alis Breizh an hini a oa pennhêrez an dugelezh. Alis a oa bet prometet he dorn d'un aotrou breizhat (ne oa nemet 3 bloaz!), met Fulup a zimezas anezhi da Bêr Dreux, evit startaat al liammoù etre Breizh ha Bro-C'hall.\nStourmet en deus gant Fulup hag e vab Loeiz a-enep Yann Dizouar hag Herri III a Vro-Saoz, met goude marv Loeiz en em savas a-enep Gwenn Kastilha, rouanez Bro-C'hall.\nN'eo ket bet dug Breizh gwech ebet, met rejant hepken, ur seurt "lezdug" eta. Ren a reas Breizh en anv e wreg, betek marv homañ e 1212, ha goude-se en anv e vab Yann, pa oa dindan oad. Pa dizhas hemañ e 20 vloaz e 1237 e lezas an dugelezh en e emell, hervez ar reizh. Betek fin e vuhez e vevas evel ur marc'heg baleant. Mont a reas d'an Douar Santel, stourmet en deus a-enep ar Saozon hag an Arabed.\nMervel a reas pa oa o tistreiñ diouzh ar Groaziadeg diwezhañ, e 1250.\nAlis Breizh Lezdug Breizh\n1213 – 1237 War e lerc'h :\n↑ Mauclerc e galleg\nAdtapet diwar « https://br.wikipedia.org/w/index.php?title=Pêr_Iañ_(Breizh)&oldid=1834556 »\nIstor Breizh en XIIIvet kantved\nKemmoù diwezhañ degaset d'ar bajenn-mañ d'an 23 Ebr 2019, da 17:36.


Poste Buhezour - Animateur\nPériode 21-26 Aout\nEmployeur Ti Menez Are\nMission Klasket 'vez ur Buhezour evit ur c'hamp war an natur, c'hoarioù hengounel hag all e fin miz Eost (21-27/08). 32 Bugel a vo d'ar muiañ, etre 6 ha 13 bloaz. Ret vo ober war o zro, kemer e karg prantadoù buheziñ met ivez war ar buhez pemdeziek. Er program krapat er gwez, kayak, kontadennoù, sevel kabanennoù ... Ma 'z oc'h plijet, kasit o CV !\nProfil - Klasket vez ur buhezour titlet (bafa/dabu/ pe heñvel) - Un evezier kouronkañ a vefe dreist - Bezañ en e aes e Brezhoneg - Tud gant intrudu, startijenn, ha youl Gortozet eo ur CV hag ul lizer en em ginnig\nType de contrat Indemnité\nRémunération Kevrad CEE - 47€/devezh\nRemarques Stajidi degemeret\nContact Basile Le Merdy basile.lemerdy@timenezare.bzh, 0626904384\nFiche modifiée le 2022-03-02 12:49:41


Microsoft e brezhoneg : mat pe fall ? - Korvigelloù An DROUIZIG\nMicrosoft e brezhoneg : mat pe fall ?\nMessage par Malo-net » lun. juin 04, 2007 2:15 pm\nPetra soñj ar re a ra kalzik gant meziantoù frank eus ar fed ma vo troet meziantoù Microsoft e brezhoneg ? Evit ar brezhoneg eo un dra vat, met daoust hag-eñ ne zizroio ket tud 'zo eus ar meziantoù frank abalamour da se ?\nAr goulenn-mañ am eus klevet un nebeud gwezhioù; met d'am soñj n'eus bet den evit krediñ skrivañ anezhi, ken laouen ma oamp ma vefe ur stumm "anaoudegezh ofisiel" eus ar brezhoneg gant un embregerezh ken bras ha Microsoft.\n...setu e lakan "...les pieds dans le plat", evel ma vez lavaret e galleg...\nDiouzh ma zu e ouzan mat e kendalc'hin d'ober gant meziantoù frank, pa n'on ket a-du tamm ebet gant tro-spered Microsoft, met ne vo ket ar pezh a ray an holl moarvat.\nMessage par Giulia » lun. juin 11, 2007 8:52 am\nMM, graet m'oa an evezhiadenn-se dija ur miz pe zaou 'zo, war ar forom-mañ. Dipitet a-walc'h on, eus ma zu, ne vije ket troet muioc'h an Ofis davet ar meziantoù frank. Komzet m'eus eus an dra-se ivez gant tud Gulliver (ur gevredigezh tro-dro d'ar meziantoù frank e Roazhon), hag a oa dipitet ivez.\nMet bon, ne fell ket din adober an diviz war ar sujed-mañ, forzh penaos ne ran ket kalz a dra evit treiñ meziantoù er mare-mañ.


Eil loden — XV. - Wikimammenn\nEil loden — XV.\nMoulerez Sant-Gwillerm, 1910 (p. 117-121)\n◄ Ar vodaden veure en Kaxton : « Floc’higed an Otro Doue ». Ar jeneral de Charette Ar c’han. — Doare ofernian an Iliz goz keltiek, herve an Tad Gougaud hag an Otro Buleon Eun oferen c’hresian. — Ar vodaden divezan en Kaxton : prezegen gaer arc’heskob Pariz ►\nNi, ’n eur glevet se, n’hellomp ket herzel ouz eur mousc’hoarz. Rak tremen a ra neuze dre hon spered meur a berson hag a ganer fall en o iliz. Gwir eo n’hell ket an oll veleien bean kanerien eus ar c’hentan ha diski ar c’han d’o farousianiz : mes bepred eo e tleont pleal gant se ha klask sikour ma n’int ket int o-unan evit en em dibab. Gant eun tamm bolante ’vat, dreist-oll ’n eur stuman mouezio gwak ar vugale hag an dud yaouank, e teuer a benn da gaout kanerien ha kanerezed evit an ofiso, ha setu gwelloc’h enoret Doue ar Zakramant, setu roet evel eskili d’an ineo evit sevel trezek ar baradoz.\nKreden an amzerio-ze a oa hanval ouz hon hini diwarbenn beans (présence) an Otro Doue er Zakramant adorabl. Arabad laret memes tra ne oa kemm ebet etre lido an Iliz kelt ha re an Iliz Roman. Ha gant-se, peder gwej e weler en bue sant Koulm daou oferenner war eun dro ouz ar memes oter. Pa deue eun eskob da vanati bras Iona, elec’h ma oa abad ar zant, e vije pedet da gensakri wardro gantan.\nSetu eur berradur eus ar pez a lenn d’imp an Tad Gougaud. Plijout a ra d’an oll, mes muioc’h d’an neb a red en e wazio eur banac’h gwad keltiek. Me bepred evit diskoe hen kavan mat, a strak ma daouarn an eil ouz egile herda m’hallan. N’am eus ket c’hoaz achuet, pa glevan unan eus ar chilaouerien o laret a vouez uhel : « Me a c’houl otre da gomz ». N’em eus ezom ebet da zellet outan evit hen anaveout : diouz e vouez ec’h ouzonn ec’h ê an Otro Buleon, person iliz-veur Gwened.\nAdtapet diwar « https://br.wikisource.org/w/index.php?title=Eil_loden_—_XV.&oldid=109191 »\nKemm diwezhañ d'an 23 Her 2017 da 17:31\nKemmoù diwezhañ degaset d'ar bajenn-mañ d'an 23 Her 2017, da 17:31.


Pajenn:Marigo - Buez ar Saent.djvu/115 - Wikimammenn\nPajenn:Marigo - Buez ar Saent.djvu/115\nEn em strinca a rezant da dreit ar Santes oc’h e suplia da bidi Doue evit-o. E ober a eureu ; hac o c’hreaat a reas quer parfet er Feiz, ma teuzont (o veza bet galvet gant ar Gouarner evit lavaret dezàn hac angaget o devoa Dorotee da adori o Doueou) da respont dezâ o devoa o-unan re a c’hlac’har da veza græt ar c’hrim-se, evit alya den ebet de ober.\nFa glevas ar seurt respont, e entreas e coler, hac e ordrenas, ma na zeuzent da adori a-nevez an Doueou, e strinca o diou en ur goter bero. Souffr a resont an tourmant-se, en ur bidi Jesus-Christ da receo o foan evit o finigen.\nAn Tirant a roas goudese urz da dourmanti Dorotee. Ar Santes a bignas quer joaüs var ar chafaut a oa preparet eviti, ma c’honlennas an Tirant diganti petra e rente quer countant : Biscoas, emezi, n’am eus santet ur joa quer bras evel an hini a santàn hirio, dre m’en deus priget an Autrou Doue en em servichout ac’hanon evit savetei an diou Blac’h-se pere a voa collet. Erfin goude beza bet e c’hostez devet gant tourchet ellumet, e voe dibennet, er bloaz 308.\nDorotee, pehini ne voa nemet ur plac’h yaouanc, a gonvertissas diou blac’h-all pere a glasque ober dezfe renonç d’ar Feiz. Comprenomp an nerz eus ar c’hraç an Autrou Doue, pehini a voar touich ar c’halonou, pa blich gantâ, ha dre voyen an nep a blich gantàn. Comprenomp eta penaus e allomp, gant ar sicour eus e c’hraç, contribui da gonversion hon nessa. Ne faut alies nemet un avis mad, ur goms vad, evit distrei ur pec’her dious an hent a berdition hac e lacât en hent heus e silvidiguez.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/115&oldid=134210 »


Pajenn:Le Clerc - Ma beaj Londrez, 1910.djvu/199 - Wikimammenn\nPajenn:Le Clerc - Ma beaj Londrez, 1910.djvu/199\nE-mêz a gêr, mes dioustu goude ar ruio divezan, e zo bet savet eur bern tier, pe gentoc’h palezio eus ar c’heran : eur gêrig en gwirione, penegwir ec’h a ganti ouspenn kant devez arat douar.\nHe lojeiz, mar gint kaer da welet, na ’n eus ket o danve kalz a dalvoudegez, grêt mac’h int, n’ê ket gant mein, mes gant koad. Eur memes liw a zo warne-oll : eul liw melen sklêr sklêr, tost da wenn.\nO diabarz avat a zo leun a dreo a briz ; ar pez a vraoan hag a wellan an neus gellet lakat enne Bro-Zôz hag ar Frans ha kolonio an eil hag eben.\nMes ne daleïn ket da zisplegan d’am lennerien an treo kaer am eus gwelet eno : kaeroc’h o deus gwelet, kalz anê da vihanan, en espozisiono Paris, a zo bet grêt evit ar bed oll.\nNe gomzin nemet eus palez ar C’hanada : evidon-me, gantan eo e oa ar maout. Penôs e tigoader hag e tiskoder plenenno ar Saskatchevan vit hadan ed enne ; penôs e ve medet, chareet, berniet ha dornet an êst ; pegement a ed a ro pep devez arat ha pegement arc’hant e ve tennet dioutan : merket eo ze eno, dirak ho taoulagad. Bean zo dreist oll eun dôlen liwet ha, pa vec’h diraki, e kavfe d’ac’h gwelet tud o labourat war ar blenen.\nMemes tra vit an doare da sevel saout ha da gutuilhat ar gwe avalo : tôlenno adarre evit se. Ha gwiniz, plouz ha greun, dre-oll en dro d’ac’h, ed a dornado, ed a feskenno ; gant an edo-ze ec’h ê grêt, me n’onn penôs, an norjo hag ar piliero.\nPac’h arru an nen ouz an amann, e chom an nen estlammet. Sonjet eta e weler eno poltred ar Roue Edouard VII ha hini an Otro Fallières, presidant hon republik, o lakat o dorn an eil en dorn egile : emichans evit digas sonj d’ar zellerien e zo bet grêt eun emgleo a vignoniaj, a neve-so, etre\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/199&oldid=150174 »\nKemmoù diwezhañ degaset d'ar bajenn-mañ d'an 6 Meu 2019, da 18:43.


Sketla Segobrani vol1/Rann 05 - Wikimammenn\nSketla Segobrani vol1/Rann 05\nPrud’homme, 1923 (Kenta Kevrenn, p. 26-31)\n◄ LEVR KENTA : Dis Atir Ganedigez ar bed, ganedigez ar ramzed hag an doueed Ganedigez Manos ha Bena, ar c’henta gour hag ar genta maouez ►\npe a gemmo tra pe dra el linnenadou a zo warno, ra skoio outan Mestr ar santual eur maro buan ha trumm. Dis Atir r’e zevo, r’e vougo, r’e veuzo, r’e gaso da get, r’e skubo a ziwar c’horre an douar, r’e denno a-dre ar re veo, ra stlapo e gorf e koundouniou an douar, ra wano anezan, ennan e-unan kerkouls hag en e vibien, en e verc’hed, en e vevelien, en e chatal, en e vinviou, en e barkou, en e bradou, en e goadou hag en e zouriou !\nE tarz kenta an Amzer, e penn-derou an Traou, n’oa na douar, na mor, nag aer, na heol, na loar, na stered. Tri bed avat a oa. Bez’ e oa Aedobitus pe Tenedobitus , « Bed an Tan », mammenn pep luc’h ha pep gwrez, n’en deus gallet biskoaz krouadur, d’ezan kig hag eskern, gouzanv ar sked hag an tommder anezan, n’en deus nikun tizet biskoaz, ha ne dizo biken, mont en e ziabarz. En e greiz, e kreiz Aedobitus, a-dre krenv-vogeriou tan d’ezo ouspenn mil rasta uhelder, dek mil leuga led, kant mil leuga  hed, dindan koabrennou tan ma kroz ar gurun enno dibaouez, war al leur-zouar a zo henvel ouz houarn ruziet-gwenn-kann hag atao kren digren, eman ar Bezout, n’eo bet gwelet biskoaz ha na vo gwelet biken gant dremm mab-den, ha n’ouzer ano ebet d’ezan. An Hini eo na anavezer nag e reiz, nag e ouenn, nag e neuz, an Hini n’en deus na tad na mamm, na kar na par, an Hini n’eo bet engehentet biskoaz ha n’anavezo ket an dremenvan, an Hini n’en deus na derou na diwez hag a reer anezan, pa na ouvezer ano a-hend-all, Guton  « a beder », Uxamon pe Uxellimon  « an uhela-holl », Bitumon  « an holl-bad-dreist ». Eus Guton eo ez eo deut, diwanet, strinket Anatla , an anal, an elfenn-vuhez ma vez enaouet ha kendalc’het ganti kement en deus buhez war an douar ha dre ar bed : geot, gwez ha loened, ramzed, doueed ha tud.\nE-kenver da Aedobitus edo Nemobitus (6), an islonk distrad, divent, diharzou, ma rene ennan bepred an noz hag ar yenien, e lec’h n’oa tra a gement en dije buhez, domani ar Goullo, an Netra hag ar Maro. Etre Nemobitus hag Aedobitus en em gave Vindobitus  « ar bed gwenn, kaer pe wenvidik » a zigemer luc’h ha gwrez Aedobitus hag a oa distanet ennan al luc’h hag ar wrez-se dre amezegiez Nemobitus.\nGand eur bastellig distaget diouz ar rann eus Aedobitus o vevenni Vindobitus, e reas Guton, e derou an Amzer, eun dolzenn gelc’hiek a voe lakaet gantan e-kreiz Vindobitus, hanter-hent, keit-ha-keit-all etre Aedobitus ha Nemobitus. An dolzenn-ze eo a zeuas, dre yenaat, da veza an douar. Pastellou all entanet, distaget diouz Aedobitus, a voe lakaet gant Guton d’ober an heol, al loar hag ar stered. Ar re-man diweza a voe skignet gantan e Nemobitus da bellaat an harzou ha da sklerijenni an tenvalderiou anezan.\nEvid an douar, gwenn-kann da genta evel eur pez-houarn war deuzi, e teuas a beb eil da velen-ruz, da ruz-gwad, da ruz-moug, da velen, da loued, betek koll pep luc’h ha pep tommder. Neuze e tenvaas an aezennou diwar Aedobitus hag, o koueza e glaveier berv, e c’holojont gorre an douar gand eur gwiskad dour ma vordrouze, ma rede-direde dibaouez warnan, an eil war-lerc’h egile, koummou, tonnou ha gwagennou. Heb dale, du-man du-hont eus goueled ar mor e tiguzas eur c’herreg bennak ma tarzas outo an tonnou oc’h eonenni, hag e voe tro enezennou a c’hlazennas hag en em c’hourizas a skosellou. Dre greski dalc’hmat e niver hag e ment, e teuas eur c’halz a enezennou d’en em staga kenetrezo o c’henel douarou-Bras. Seul ma koaze ar wrez-kent ha ma ’z ae an douar war gosaat, e krize hag e roufenne an dremm anezan gand ar riou hag an oad. Meneziou a savas, eienennou a darzas eus dounder an douar, eus tor ar menez, eus troad ar roz, hag e stankennas an douriou diouto en izelennou, oc’h andonia gwaziou, stêriou, lennou-dour. Ar mor, e ouelec’hiou loued ha glas, a gelc’hias an douar evel eur c’hant arc’hant pe eun naer-veur, e-keit ha m’en em gaerae an douar gant koadou ec’hon hej-dihej ha heson bepred dindan anal an avel. Er glazvezennou digenvez e krozas al lammdouriou hag e stagas dre-holl an doureier-red gand o labour rimia ha toulla ar c’haleta rec’hier, ruilha traez, pri ha bili, kleuza traoniennou, adstumma dremm an douar.\nNeuze eo e teuas eus doun Nemobitus Rogiamon , ar goanv-meur, a voe skleret gantan uhela kevrenn ar bed ha peur-c’holôet a skourn, a riell hag a erc’h. E-pad ma rene Rogiamon eo e c’houezas Guton e anal war ar bed o kroui Belos a engehentas Belios, Aotrou ar Maro, Tad an Ankou, e tle kement en deus buhez distrei davetan eun deiz, e tle neb a zo bevaet gand ar C’houez dont d’e gaout o tiwiska e zibourc’h marvel. Goude-ze, e stummas Guton an tri ramz a zo tadou da ouenn ar ramzed, da lavarout eo Senos, Mâros ha Iovinkos . An eskern anezo a reas gand ar mein yen hag ar rec’hier ; gand an douar hag an erc’h ec’h aozas o c’higenn ha gand ar skourn e stummas o c’halon. Eus ar c’hoabrennou gwenn ha loued e tennas danvez o empenn hag eus ar morvezin lufr hini o bleo. Neuze, gand elfennou-tan diouz Aedobitus e krouas Guton gouenn doueed an nenv hag ar goulou (dêvi) . E Vindobitus o lakeas ha war harzou Nemobitus evit mirout ouz ar yenien da zont war an douar da laza warnan pep buhez. Rei a reas d’ezo ar vuoc’h C’hlas d’o maga gant he laez. Ha penna doueed an nenv hag ar goulou (dêvi) eo Dagodêvos, Aedus, Sulis, Lugus, Belisama, Belenos, Medros, Taranis, Teutâtis, Nantos, Kamulos, Ogmios . Ar peb uhela, anavezeta, brudeta eo ar re-ze, nemet ez eus re-all c’hoaz a zo kendere ganto pe eun nebeudig hepken a-is en enor, e nerz, e kened, e pinvidigez, e galloud, e sked, e brud, kerkouls anavezet ha kehelet an ano anezo gand an holl war an douar-Bras hag en enezennou. Rak eus gouenn an doueed ez eus tarzet remziou diniver a zo bet poblet ganto nenv, douar, mor, doureier, koadeier ha menezeier.\nGourvibien ar ramzed, a-vec’h ma ’z eus nebeutoc’h anezo, hag en tu-hont da nerz mab-den e ve o dezrevell aman. A-walc’h e vo d’in lavarout en devoe Senos eur mab anvet Ogros  « yen », Mâros eur verc’h anvet Noux « noz » ha Iovinkos eur mab anvet Mulo . Hag e voe mibien Mulo paot-ha-paot ha dishenvel peb-unan diouz ar re-all dre ar vent, an neuz hag ar yez. Envel an nao penna ne rin ken : Esox « eog », Natro « naer », Oriros « erer », Bledios « bleiz », Artos « arz », Epos (pe Marka), « marc’h », Uros « ejen gouez », Mokkos « moc’h gouez », Bebros « avank ».\nHennez eo diskuilhadur an Derou, danevelladur amzerveziou an douar, diniveradur rannou ar bed, ganedigez ar bed ha bugaleerez ar bed, krouidigez ar ramzed hag an doueed. Ha setu aman, en o heul, oadveziou an douar : oadvez an tan, oadvez an dour, oadvez enezennou ar mor, oadvez an douarou-Bras, furmidigez al lennou, savidigez ar meneziou, ar goanv Rogiamon, oadvez ar ramzed, oadvez an doueed. Anezo holl e c’hoarvez nao oadvez ar bed. En dekvet emomp breman, oadvez Manos « an den ».\nSetu aman breman ar pez a ouzon diwar-benn ganedigez an den ha penn-kenta poblou an douar. E-pad navet oad ar bed e voe ergerzet an douar gant Belios d’e beurskarza eus ar gwall-viled hag an euzadennou a oa bet engehentet gand ar ramzed . Laza ar re wasa a reas ha ne lezas o buhez nemet gand ar pep dinoazusa, ar pep talvoudusa anezo.\nE-kerz an ergerziou-ze eo e tigouezas gand ar ramzez Adaqi, merc’h Noux, m’en em unanas ganti en dervenneg hag ec’h engehentas Manos ha Bena, a reer anezo ivez Atir ha Mâtir (da lavarout eo an Tad hag ar Vamm) a zo deut diouto hor poblou, hor gouenn-dud .\nEvid ar gouennou all a boblas an douar, ez int diwanet, er goudevez, darn anezo eus ramzed an Noz, ar re all eus doueed ar Goulou, ha da vammou o devoe c’hoarezed ha merc’hed an arc’houereed a vev e douriou ar stêriou, e gwez ar c’hoadou, e rec’hier ar meneziou. Setu ar pez a zaneveller er santualou, a zesker e kelenndiou an drouized, hag am eus-me desket e bodadegou ar ouizieien ha henaourien meuriadou ha pobladou Keltia.\nGanedigez Manos ha Bena (2), ar c’henta gour hag ar genta maouez.\nEz an da zezrevell breman, gant muioc’h a dro d’am displeg, ar pez am eus klevet diwar-benn istor ar Ouenn uhel ha kaer dreist d’ar re-all, brôad holl-vrudet hag aotrouniezus ar Gelted.\nDa genta-holl, ne deus ket a lec’h da zalea pell gand an danevellou o redek e-touez Kreisteiziz diwar-benn hon Amzer-gent, rak ma ’z int mojennou diskiant, ya, pa na\n↑ Leuga « leo », muzul hed-hent e Galia hag e Breiz-Veur (Rev. archéol. 1914, pp. 137-8) o talvezout 2220 metr. Rasta, muzul hed-hent e Germania, o talvezout 2 leuga (Jullian, Hist. de la Gaule, II, p. 395, n. 3).\n↑ Likit e kemm an iwerzoneg guth « mouez » (= *gutus), guide « pedenn » (= *godia), hag ar goteg guth « Doue », furm nep-reiz o terc’hel lec’h eun hen-arieg *ghuton. E sanskriteg huta « galvet », Puru-huta « Lïes-galvet », les-ano rôet d’an doue Indra. Eus ar goteg guth e teu gudja « beleg » (godi e skandinaveg). Kenveria an hen-geltieg *gutuatir, ’gutuatros « beleg », latinaet e gutuater war an enskrivaduriou eus ar marevez kelt-ha-roman (Rev. celt., 1907, p. 119-21). *Gutuatir, ano diougevrennek ouz e ober gutu + atir, a dalvezfe kement ha « tad ar galv » pe « tad ar hedenn ». Atir a gaver c’hoaz da eil kevrenn e *Valuatir a vefe furm geltiek ar skandinaveg Valfadir « Tad al Lazadeg » pe « Tad ar re lazet ». *Valuatir a oa, moarvat, e-touez ar Gelted evel e-mesk ar Skandinaved, eul les-ano da Zoue Meur ar Maro ; aet eo da uualatr, walatr en hen-vrezoneg, gwaladr « rener meur, roue bras » e kembraeg (Rev. celt., 1891, pp. 224-5).\n↑ Uxamo-, kembraeg uchaf « uhela ». Uxellimo-, iwerzoneg huaislim, Dottin, Langue gauloise, p. 295.\n↑ Bitumus (furm latinaet) « ar peurbadusa », ano-den e-metou Kelted an Itali, D’Arbois, Noms gaulois, p. 96. Bitu- « peurbadus » a zo aet en iwerzoneg da bith, bid, e kembraeg da byth « bepred », e brezoneg da biz, bis (biskoaz, bisviken).\n↑ Krenn-vrezoneg anazl.\n↑ Iwerzoneg nem « nenv », hen-vrezoneg nom « templ, santual », Loth, Vocabul. v. br., pp. 194-5.\n↑ Iwerzoneg find, hen-vrezoneg uuin, uuen « gwenn, evurus », Loth, Chresto. br., p. 175.\n↑ Ro-, iwerzoneg ro-, hen-vrezoneg ro-, kembraeg ry, gerig-krenvaat ; brezoneg ra, re. — Giamo-, hen-iwerzoneg gam, hengembraeg gaem « goanv ».\n↑ Seno-, iwerzoneg sen, brezoneg hen « koz ». Mâros, iwerzoneg mar, mor, hen-vrezoneg mor, kembraeg mawr, brezoneg meur. Iovinko-, kembraeg ieuanc, iwerzoneg oac « yaouank ».\n↑ Iwerzoneg dia, tro-c’henidik de, kembraeg duw.\n↑ *Dagodêvos, Aedus, iwerzoneg Dagde, Aed. Sulis, iwerzoneg suil « lagad », brezoneg heol (gwregel da genta), skandinaveg Sol. Lugus, iwerzoneg Lug, kembraeg Llyw. Belenos, brezoneg Belen, e Konvelen (Plou-Gonvelen). Medros, iwerzoneg Mider (?). Taranis, kembraeg ha brezoneg taran. Kamulos, iwerzoneg Cumal (?). Nantos, iwerzoneg Net. Ogmios, iwerzoneg Ogme (?).\n↑ Iwerzoneg uar, kembraeg oer.\n↑ Iwerzoneg ha brezoneg mil « loen » ?\n↑ Lakaat e kemm Gelon e-mesk Lituaniz, Rev. des ét. anc., 1902, p. 296, n. 3.\n↑ *Belios, eus ar wrizienn, bel « mervel », a zo deut da « Bile » en iwerzoneg. Hogen, tad Mile, gourdad Iwerzoniz, eo Bile. Diwar-benn an anoiou-ze sellout D’Arbois Cycle mythologique irlandais, pp. 224-226. Lakaat e kemm kredenn Kelted Galia diskuilhet gant Kezar : Galli se omnes ab Dite Patre prognatos praedicant, idque ab druidibus proilitum dicunt (VI, 18). War Dis Pater sellout Dottin, Manuel pour servir à l’étude de l’Antiquité celtique, eil mouladur (Paris, 1915), p. 303. Adaqi a zo ouz hen ober diou gevrenn-c’her e henvel an eil anezo beza diwar an hevelep gwrizienn hag al latin aquilus « tenval, gell ». Ar ger iwerzonek adaig « an noz » a vije, henvel a-walc’h, en e raok eur ger hen-geltiek *adaqi. D’Arbois, Eléments de la Grammaire celtique (Paris, 1903), p. 22. — Mâtir a zo aet d’an iwerzoneg Mathir « mamm », d’an hen-vrezoneg moir-, krenn-vrezoneg mozr- (e motrep, mozreb, « moereb »).\n↑ Manos, hen-vrezoneg man « gwaz », en anoiou-tud evel Morman (breman Morvan), keltieg *Morimanos « den a vor ». Bena, hen-iwerzoneg ben « maouez », kembraeg bun, brezoneg ben, en eben (an eil hag eben, evit he ben), D’Arbois, Famille celtique, Paris, 1905, p. 99. Lakaat e kemm ar beotieg bana « maouez », furm rannyezel ar gregach gunê, Rev. celt., 1901, p. 24.\nAdtapet diwar « https://br.wikisource.org/w/index.php?title=Sketla_Segobrani_vol1/Rann_05&oldid=163601 »\nDernière modification le 7 Eos 2020, à 15:04\nKemmoù diwezhañ degaset d'ar bajenn-mañ d'an 7 Eos 2020, da 15:04.


Llansanffraid-ym-Mechain - Wikipedia\nLlansanffraid-ym-Mechain (pe Llansantffraid-ym-Mechain) zo ur gêriadenn hag ur gumuniezh eus Kembre, e biz Powys. Emañ er reter da gêriadenn Llanfyllin hag er mervent da Oswestry ("Croesoswallt" e kembraeg), ha n'emañ ket pell diouzh kember an Afon Cain hag an Efyrnwy. N'emañ bevenn Bro-Saoz nemet 2 km diouzh ar gêriadenn, er reter.\nKreiz bourc'h Llansanffraid-ym-Mechain\nDont a ra an anv "Llansanffraid" diouzh hini santez Berc'hed, eus Iwerzhon, anvet "Ffraid" e kembraeg. An anv Mechain, a gaver goude, a oa unan eus kantrevoù Rouantelezh Powys er Grennamzer. Abaoe miz Mae 2008 e reer, er geriadenn, gant ar stumm "Llansanffraid-ym-Mechain", evel anv kembraek ofisiel. E saozneg e reer gant ur stumm gant al lizherenn "t", "Llansantffraid-ym-Mechain".\nEus an XIIvet kantved e tiskouez bezañ kalonenn an iliz, daoust ma'z eus bet kalz kemmoù abaoe. Unan eus ar gwerennoù-livet a voe dioueliet gant William Morris Hughes, a voe Kentañ Ministr Aostralia etre 1915 ha 1923 : eus ar c'hornad e oa genidik e vamm.\nAdtapet diwar « https://br.wikipedia.org/w/index.php?title=Llansanffraid-ym-Mechain&oldid=1673034 »\nDernière modification le 1 Kzu 2015, à 11:24\nKemmoù diwezhañ degaset d'ar bajenn-mañ d'an 1 Kzu 2015, da 11:24.


Ai‘ta! » Tad-kozh Nedeleg Ai’ta! e Roazhon\nTad-kozh Nedeleg Ai’ta! o lenn lizhiri ar vugale e Roazhon\nGant ma oa bet pedet gant izili Ai’ta! Roazhon eo erruet tro 6e noz an tad-kozh Nedeleg war plasenn Breujoù Breizh e Roazhon d’ar merc’her 19 a viz Kerzu. Daoust d’an amzer gleborek e oa deuet un 20 bennak a dud da zaremprediñ outañ ha da reiñ bep a lizher.\nEvel m’en doa kinniget en tad-kozh Nedeleg da dud Ai’ta! en deus lennet al lizhiri a-benn gwelet peseurt profoù a veze gortozet gant ar re vras ha gant ar re vihan ar bloaz-mañ. C’hoarielloù liesseurt a oa bet goulennet ar wech-mañ c’hoazh gant ar vugale.\nKement ha gwelet an tad-kozh Nedeleg war-eeun o deus profitet izili Ai’ta! Roazhon evit goulenn da brof ma vo roet ur gwir plas d’ar brezhoneg e Breizh. Hag evit bezañ plijus gant an tad-kozh ez eus bet kinniget dezhañ goulenn strivoù ouzh dilennidi Roazhon, pe c’hoazh ouzh pennoù bras France 3 hag ar Stad evit kaout gwir abadennoù vrezhonek a-feson er skinwel.\nUl lodenn deus ar vugale gant an Tad-kozh Nedeleg\nNedeleg Laouen d’an holl ha gant ma vo profoù deus ar re wellañ e traoñ ar wezenn sapin ar bloaz-mañ c’hoazh !\n« Troiad 2012 an tad Nedeleg\nNedeleg laouen a-berzh Ai’ta ! »


Alberto Batori - Wikipedia\nAlberto Batori a zo bet ganet d'ar 24 a viz C'hwevrer 1884 e Viareggio ha marvet d'ar 5 a viz Du 1923 er memes lec'h.\nMestrc'hoarier, kudennour ha kazetennour echedoù italian.\nGoude bout bet martolod en e yaouankiz e teuas da vout kudennour echedoù. Sevel a reas ar gazetenn echedoù L'Italia Scacchistica e 1911 a-gevred gant Rosselli del Turco. Gober a rae war-dro rann ar c'hudennoù echedoù er gazetenn. Ren a reas ar gazetenn adalek 1916 betek e varv.\nE 1911 e kemeras perzh e Tournamant Roma e rann an amatourion: 4vet e voe. E wellañ disoc'h a voe e drec'h e Tournamant Mistri Viareggio gant 5 poent diwar 6: dont a reas da vout Kampion Italia, dirak Rosselli del Turco ha Cenni. 4vet e voe e Tournamant . Bologna e 1913, 5vet e Tournamant Milano e 1916 ha 6vet e Tournamant Milano e 1919. 11vet hepken (diwar 12 c'hoarier) e voe e Tournamant Viareggio 1921.\nAdtapet diwar « https://br.wikipedia.org/w/index.php?title=Alberto_Batori&oldid=1700579 »\nKemmoù diwezhañ degaset d'ar bajenn-mañ d'an 30 Ebr 2016, da 10:33.


Keleier – Page 4 – Kelennomp!\nKirri-boutin evit ar vanifestadeg e Pariz d’an 30 a viz Du e Pariz : Galv “evit ma chomo bev hor yezhoù”\nKirri-boutin a vo o loc’hañ eus Breizh evit ar vanifestadeg a vo e Pariz d’ar Sadorn mintin 30 a viz Du dirak Ministrerezh an Deskadurezh-Stad dre ar galv “Pour que que vivent nos langues” kensinet e Breizh get Diwan, Div Yezh, Kelennomp! ha Kevre Breizh ! Emañ Kevre Breizh e-karg eus aozañ ar veaj evit ar vanifestadeg. Lakaet ‘vo e plas ur servij kirri-boutin o vont kuit eus Kemper gant arsavoù en Oriant, Gwened, Naoned hag unan all o loc’hañ eus Brest gant arsavoù e Montroulez, GWengamp, Sant-Brieg ha Roazhon. Skoazellet eo ar veaj a-fed arc’hantaouiñ get ur sammad 4 000 €…\nFeatured\t 11/11/2019\t 11/11/2019 Keleier\nGouzout hiroc’h"Kirri-boutin evit ar vanifestadeg e Pariz d’an 30 a viz Du e Pariz : Galv “evit ma chomo bev hor yezhoù”"\nDeskadurezh stad Mor-Bihan : an tañva d’ar liesseurted yezhel er skol-vamm a dremen dre … ar saozneg !\nKaset eo bet d’an holl gelennerion kentañ derez er pastell-vro Gwened (evit poent) un teul anvet “axes de développement des langues vivantes à la rentrée 2019″ gant ar guzulierez bedagogel e-karg eus ar yezhoù estren evit ar Mor-Bihan evit an deskadurezh-Stad. En teul stag e oa meneget an dra-se : Découverte de l’anglais à la Maternelle “Les programmes de la maternelle de 2015 énonçaient la place de l’éveil à la diversité linguistique dans le langage oral. La “note de service du 28 mai 2019« les langues vivantes à l’école maternelle » réaffirme la place de l’éveil à la diversité linguistique associé à la découverte…\nFeatured\t 24/09/2019\t 27/05/2020 Keleier\nGouzout hiroc’h"Deskadurezh stad Mor-Bihan : an tañva d’ar liesseurted yezhel er skol-vamm a dremen dre … ar saozneg !"\nKemeret en deux perzh Kelennomp ! en emvod labour aozet gant ar c’hannad europat François ALFONSI e Paris d’an 12 a viz Gwengolo 2019 war an tem “Galvadeg a-enep raktresoù ar gouarnamant ha ministrerezh an deskadurezh-Stad”. Kavout a rit ar galvadeg da lenn ha da sinañ amañ ha dindan ar rentañ-kont hag ar postel orin kaset d’ar c’hevredigezhioù Frañs. Rentañ-kont eus an emvod : Un 40 den bennak a oa aze : An darn vrasañ e anv kevredigezhioù / ofisoù a labour war yezhoù « rannvro » (okitaneg, euskareg, korseg, alazaseg, katalaneg, flandreg, arpitaneg ha brezhoneg) Daou a oa en anv ensavadurioù…\nFeatured\t 24/09/2019\t 24/10/2019 Keleier\nGouzout hiroc’h"Galvadeg a-enep raktresoù Blanquer “Evit ma chomo bev hor yezhoù” : manifestadeg e Pariz d’an 30 a viz Du"\nLodenn ouzhpennet d’ar 15 /12/19 : Klevet hon eus komz e oa bet anvet ‘benn ar fin un ensellerez LCR evit ar Mor-Bihan adalek an 20 a viz Du. Isabelle Le Nabat an hani eo, bet kuzulierez bedagogel hanteramzer evit ar brezhoneg er Mor-Bihan betekhen. Laouen tre omp o tegemer seurt doare ! Donemat Itron Ensellerez ! Souezhet mik omp bet o klevet komz e vo graet an enselladennoù hag an emgavioù red-micher (entretiens de carrière) e galleg hepken evit ar skolaerien divyezhek (katolik, diwan ha publik) e departamant ar Mor-Bihan. En abeg ne vo ket mui a enseller e-karg eus ar…\nFeatured\t 24/09/2019\t 15/12/2019 Keleier\nGouzout hiroc’h"Emgavioù red-micher hag enselladennoù evit ar gelennerien divyezhek 1ñ derez er Mor-Bihan… e galleg Hepken !"\nVotet eo bet “heñchadurioù bras politikerezh ar rannvro” evit ar brezhoneg d’ar 14 a viz Kerzu 2018 gant Kuzul Rannvro Breizh. Kregiñ a ra an teul-se gant ar frazenn: “Sevel ar gevredigezh divyezhek a zo gortozet gant ar Vretoned hag ar Bretonezed eo pal ar Rannvro”. Resisaet e vez goude-se: “Kinnig a ra ar Rannvro, evit he folitikerezh nevez evit ar brezhoneg a vo kaset da benn e 2019, kendec’hel ha mont pelloc’h gant ar pezh a ra hiziv”. Roet eo bet da c’houzout ivez gant Rannvro Breizh a vo savet e 2019 ur “steuñv ober” evit ar brezhoneg. Kizidikaet…\nFeatured\t 29/08/2019\t 29/08/2019 Keleier\nGouzout hiroc’h"Rouedad ar brezhoneg : Ur steuñv ober evit reiñ un dazont d’hor yezh"\nKelennomp! en deus kemeret perzh e KAYR (Kuzul Akademiezh Yezhoù Rannvro) a zo bet d’ar 25 a viz Even 2019 e Roazhon evit akademiezh Roazhon. Kavout a rit aze testenn lezennel diwar roll ur c’huzul akademiezh yezhoù rannvro Aze e kavit roll al labour ar C’H/KAYR a vo e Roazhon d’ar 25 a viz Even hag un nebeud dielloù ouzhpenn : Estreget an divizoù evit digoriñ hentennoù divyezhek raktreset eo bet divizet digoriñ Daou hentenn divyezhehek : addigoriñ hentenn divyezhek er skolaj publik Edouard Herriot Rostrenen ha digoriñ un hentenn divyezhek er skolaj Santez Tereza Muzilheg . Doser klok KAYR 25…\nFeatured\t 23/06/2019\t 13/07/2019 Keleier\nGouzout hiroc’h"Kuzul Akademiezh Yezhoù Rannvro (Akademiezh Roazhon) d’ar Meurzh 25 a viz Even"\nPouezañ a-stroll war ar Sened evit ar forfed-skol\nA-benn nebeut e labouro ar senedourien war danvez lezenn Blanquer “skol ar fiziañs”. Asantet e oa bet gant ar Stad heuliañ alioù ar CTAP, bodad kumunioù Breizh, diwar-benn pevare abeg ar forfed-skol, ar pevare “degouezh disdalc’hus” a redio ar c’humunioù da baeañ ar forfed-skol evit ar vugale a ya da gumunioù all evit bezañ skoliataet e brezhoneg, goude ma oa bet korbellet gant ar bodad broadel. Prometet e oa bet neuze ma vefe ouzhpennet pa dremeno al lezenn er Sened. Met skarzhet eo bet en-dro e-pad an emvodoù prientiñ er Sened nevez zo. Kensinet eo bet ul lizher gant Diwan,…\nFeatured\t 07/05/2019\t 13/07/2019 Keleier\nGouzout hiroc’h"Pouezañ a-stroll war ar Sened evit ar forfed-skol"\nSeblant he deus diskleriet brezel da vat rektorez nevez Akademiezh Roazhon d’ar c’helenn brezhonek ! Er c’hendivizad stag ouzh ar gevrat steuñv Stad-Rannvro war an divyezhegezh sinet e miz Du 2015 anvet “Kendivizad a-ziforc’h evit treuzkas yezhoù Breizh ha diorren an implij anezho er vuhez pemdez- Emglev dazont evit Breizh” e oa skrivet p 7 a-fed engouestl ar Stad evit an niver a bostoù kinniget er genstrivadeg publik evit ar skolaerien (CRPE), prantad 2015- 2020 : “l’’objectif est de disposer de 15 % de postes bilingues parmi les postes ouverts au concours dès 2016 et d’aller au seuil de 20 %…\nFeatured\t 25/02/2019\t 28/02/2019 Keleier\nGouzout hiroc’h"Diskleriañ brezel a ra ar rektorez d’ar brezhoneg ? (postoù kenstrivadeg publik / Emglev Stad Rannvro)"


KDSK, Centre de Ressources Culturelles CeltiquesDocumenti : Bugale Kerugan.\nAutori : AN AMOUR Madalen ; LE GUILLARD Marcel (Skeudennaouet gant) ; AN DRET Vetig (Digoradur gant)\nTi-embann_Embanner : Al Lanv (Embannadurioù)\nISBN/ISSN : 2-9511721-1-7\nCollocazione : LBR.8(ANA) - Doc n. : 5501\n1998 - 222 bajenn\nDoare : Eñvorennoù bugaleaj ; Eñvorennoù ; Tudoniezh/Studi ar gevredigezh ; Buhezskrid/Danevell-buhez\nE Kerugan, ur gêriadennig eus Ploubêr, e-kreiz Bro-Dreger, eo bet ganet ar vugale-mañ.\nEtre 1935 ha war-dro 1950 e weler amañ buhez kalet an dud diwar ar maez hag o labour start graet gant kalon, dreist-holl e-pad ar brezel p'en em gavas siwazh an tad e-unan gant e diad bugale. Daou fresk ar puñs a zistane sec'hed ar c'hezeg hag ar saout. Gwez ha kleuzioù a c'houdore al loened hag a vire ouzh an dour da redek re vuan.\nKavet e vez an tan o tañsal en oaled hag an doan an novezhioù diloar ; al lin en e vleuñv o wagenniñ en avel flour, an ed o tiwan ha devezh bras an dornañ ; ar chistr melen hag ar bara gwenn graet er gêr ; hep ankouaat ar skol, an iliz hag ar pardonioù.\nLevenez ha trubuilh tro-ha-tro met karantez e-leizh an ti. (Hervez an diverradenn war gein al levr / Al Lanv, 1998).\nDescrittori : Breizh / Bro Dreger / Ploubêr / 20vet kantved / Eñvorenn bugaleaj / Eñvorenn / Giz liammet gant ar vuhez / Buhez pemdez / Sevel loened / Labour-douar / Loen / Brezel 1939-1945 / Micher / Lin / Labour al lin / Eost / Sistr\nURL : http://www.brezhoneg.org/katalog%20al%20lanv%20B.htm\nKot Dewey : 891.68(ANA)\nN. copie : 4 (KDSK Gwened - KDSK Bro-Naoned - KDSK Gwened - KDSK Bro-Naoned)\n4 [disponibile] YPrenotare


Deskiñ brezhoneg gant K.L.T.\nMontroulez, Sant-Martin-war-ar-Maez, Sant-Tegonnec, Sant-Seo, Plouneour-Menez, Kommanna...\nDeroù ar c'hentelioù : sizhun 38 (lun 17 - gwener 21 a viz Gwengolo 2018)\nPrizioù : s.o. ar follenn amañ dindan\nSkoaziadoù Rannvro Breizh evit deskiñ, bezañ stummet, labourat : s.o. ar follenn amañ dindan\nMontroulez : yaou 06 a viz Gwengolo 2018 - 8e noz - Ti KLT / Skol Vreizh (41 Kae Bro Leon - Ar Manu)\nSant-Tegoneg : lun 10 a viz Gwengolo 2018 - 6e d'abardaez - Sal ar c'hevredigezhioù\nPlouneour-Menez : meurzh 11 a viz Gwengolo 2018 - 6e d'abardaez - Sal Foyer\nKommanna : meurzh 11 a viz Gwengolo 2018 - 7e noz - Sal Le Saint\nTud K.L.T. a vo gwelet war foromoù Sant-Martin-war-ar-Maez (sal Ar Roudour) d'ar sadorn 1añ a viz Gwengolo etre 10e ha 5e g.k. ha Montroulez (Langolvas) d'ar sardorn 08 a viz Gwengolo etre 10e ha 5e g.k.\nPrizioù / Tarifs 2018-2019pdf - 114 Ko\nSkoaziadoù Rannvro Breizh / Les aides de la Région Bretagne pdf - 151 Ko\nPrizioù / Tarifs 2018-2019Prizioù / Tarifs 2018-2019\nSkoaziadoù Rannvro Breizh / Les aides de la Région Bretagne Skoaziadoù Rannvro Breizh / Les aides de la Région Bretagne


Every Day I Have the Blues - Wikipedia\nEvery Day I Have the Blues ("Bemdez e vagan soñjoù du") zo ur son blues eus ar re vrudetañ.\nKanet eo bet, hag e vez c'hoazh, gant kalz kanerien ha sonerien e kant doare disheñvel. Koshañ doare anavezet eo hini Pinetop Sparks (1908–1935) hag e vreur Milton, pe Marion. Kentañ ma voe kanet edo e tavarnioù Saint Louis (Missouri)) gant ar Sparks Brothers hag enrollet e voe d'an 28 a viz Gouhere 1935 gant Pinetop ouzh ar piano, ha Henry Townsend ouzh ar gitar.\nE 1949 e voe kempennet gant ar soner piano Peter Chatman, anavezetoc'h evel Memphis Slim, hag enrollet evel Nobody Loves Me war tu B ar bladenn Angel Child (Miracle M-145)". "Angel Child" a savas betek an niverenn 6 er Billboard R&B chart ; Nobody Loves Me" ne reas ket berzh, met diwezhatoc'h e teuas da vout ur standard.\nPevar doare zo brudet dreist ar re all ha degouezhet e Top Ten ar Billboard R&B ; div anezho, hini Count Basie & Joe Williams, ha hini B.B. King, o deus bet pep a briz Grammy Hall of Fame.\nGwirioù[kemmañ | kemmañ ar vammenn]\nDaoust ma oa bet krouet "Every Day I Have the Blues" gant Pinetop Sparks e vez lakaet peurvuiañ war gont Memphis Slim (pe hini John Chatman, e wir anv) ha degaset dezhañ bernioù arc'hant ( "sufficient to buy a Rolls Royce with which to squire himself around Paris", hervez Colin Escott).\nKanet eo bet gant Chuck Berry, Marshall Tucker Band, Elmore James, Fleetwood Mac hag Eric Clapton a-douez tud all.\nPozioù ar ganaouenn: War "All the Lyrics"\nMemphis Slim e 1949, pa oa bet anvet Nobody loves me war ar bladenn war wel : \nBB King : https://www.youtube.com/watch?v=-5JCq47R_E8\nMarshall Tucker Band : \nEric Clapton e 1997 :\nAdtapet diwar « https://br.wikipedia.org/w/index.php?title=Every_Day_I_Have_the_Blues&oldid=1631675 »\nKemmoù diwezhañ degaset d'ar bajenn-mañ d'an 31 Meu 2015, da 04:51.


Ar C’hi Barbet oc’h ober scol - Wikimammenn\nAr C’hi Barbet oc’h ober scol\nA. Lefournier ha Ian Salaun, 1889 (p. 470-472)\n◄ Eun Tok roz Ar C’hi Barbet oc’h ober scol An Azen hag ar Marc’h coz ►\nEn eur c’hoad braz, a ioa loened enhan a bep seurt, eur c’hi barbet, eun doctor en doa great he studi, o veza bevet eur pennad mad etouez an dud, a zonjaz en em lacat da ober scol. Guelet a rea al loened iaouang er c’hoad-ze a ioa dizesk ha n’o doa tam sevenidigez. Fallout a rea dezhan-ta rei dezho eun tamik descadurez ha dreist oll deski dezho beva.\nAl leon a deuas goude, droug enhan : Doctor Barbet, emezhan, va map a zeskit da veza otuz ha digar ; eun orgouilluz e sao da veza. Ma n’hen deskit ket da veza hegaratoc’h, me hen tenno euz ar scol, hag a rai he scolia er gear dirak va daoulagad.\nAl loened all a deuaz ive pephini d’he dro, ha pephini en doa eur rebech bennak da ober d’ar mestr scol.\nAn ourz a gave he oursien bihan pataok ; al louarn en doa aoun na deuje he vugale da veza re fin ; ar guic’her a gave dezhan e voa re a finv en he re ; ar penmoc’h a lavaraz en eur c’hrognal e teue he voc’hikou bihan lousoc’h lousa : caer a ioa ho goalc’hi meur a vech bemdez, e vezent ato goloet a gaillar pa zistroent euz ar scol. An azen zoken, en eur sifronellat a douaz ez ea bemdez sotoc’h sota he vugale. Skuiz oc’h ho c’hlevet, ar c’hi barbet a lavaras : va mignoned, eûnit eun nebeut ho pugale, ha roit skuer vad dezho, ha neuze digasit-hi d’ar scol.\nAdtapet diwar « https://br.wikisource.org/w/index.php?title=Ar_C’hi_Barbet_oc’h_ober_scol&oldid=162759 »\nKemmoù diwezhañ degaset d'ar bajenn-mañ d'an 29 Mae 2020, da 16:12.


Romanos 16 CCO - Júuˆ guicó̱o̱ˈˇ quiáˈˉ Paaˉ - Bible Gateway\nRomanos 16 Chinanteco de Comaltepec (CCO)\nJúuˆ guicó̱o̱ˈˇ quiáˈˉ Paaˉ e catɨ́ɨngˉ dseaˋ seengˋ fɨˊ Roma\n16 Dseaˋ rúˈˋnaaˈ dseaˋ quiáˈˉ Dseaˋ Jmáangˉ i̱ seengˋ fɨˊ na fɨˊ Roma, lana fɨ́ɨˉɨ ˈnʉ́ˈˋ cuaiñ˜ quiáˈˉ jaangˋ dseamɨ́ˋ i̱ siiˋ Febe i̱ jmóoˋ ta˜ jmɨcó̱o̱ˈ˜ jaléngˈˋ dseaˋ quiáˈˉ Dseaˋ Jmáangˉ i̱ seengˋ fɨˊ Cencrea. 2 Jo̱ i̱ dseamɨ́ˋ la dseaˋ quiáˈˉ Dseaˋ Jmáamˉ lɨ́ɨiñˊ, jo̱baˈ íimˈ˜baˈre có̱o̱ˈ˜ e guiʉ́ˉ lɨ́ˈˆ laco̱ˈguɨ catɨ́ɨngˉ e íngˈˋ dseaˋ i̱ dseaˋ laˈíˋ. Jo̱guɨ jmɨcó̱o̱ˈ˜naˈre có̱o̱ˈ˜ lɨ́ˈˆ doñiˊ eeˋ e ˈnérˉ, dsʉco̱ˈ eáamˊ nɨcajmɨcó̱o̱ˈr˜ jaléngˈˋ dseaˋ rúiñˈˋ lɨ́ˈˆ laco̱ˈguɨ la nɨcajméerˋ có̱o̱ˈ˜ jnea˜.\n3 Jo̱guɨ guiéenˈ˜n júuˆ guicó̱o̱ˈˇ quiáˈˉ Prisca có̱o̱ˈ˜guɨ i̱ dseañʉˈˋ quiáˈrˉ i̱ siiˋ Aquila, co̱ˈ i̱ dseaˋ na røøbˋ nɨcajmóˆnaaˈ ta˜ guiaˊ júuˆ quiáˈˉ Dseaˋ Jmáangˉ có̱o̱ˈr˜. 4 Co̱ˈ lajɨˋ gámˉ i̱ dseaˋ na jiʉ˜ jaˋ mɨˊ cajúumˉbre dsʉˈ uíiˈ˜ e nɨcajmɨcó̱o̱ˈr˜ jnea˜. Jo̱ co̱ˈ lajo̱b nɨcajméerˋ có̱o̱ˈ˜ jnea˜, jo̱baˈ cuǿøˉøre guiˈmáangˈˇ; jo̱ dsʉˈ o̱ˈ jí̱i̱ˈ˜ jnea˜ jmóoˋo lajo̱, co̱ˈ lajo̱b jmóoˋ cajo̱ jaléngˈˋ dseaˋ quiáˈˉ Dseaˋ Jmáangˉ i̱ jaˋ lɨ́ɨngˊ dseaˋ Israel. 5 Jo̱guɨ guiéenˈ˜n júuˆ guicó̱o̱ˈˇ quiáˈˉ jaléngˈˋ dseaˋ rúˈˋnaaˈ dseaˋ quiáˈˉ Dseaˋ Jmáangˉ i̱ seángˈˊ fɨˊ na fɨˊ quiáˈˉ Prisca có̱o̱ˈ˜guɨ Aquila. Jo̱guɨ guiéemˈ˜baa júuˆ guicó̱o̱ˈˇ cajo̱ quiáˈˉ i̱ seenˉ røøˋ có̱o̱ˈ˜ i̱ ˈneáanˋn eáangˊ i̱ siiˋ Epeneto, co̱ˈ íbˋ laˈuii˜ dseaˋ i̱ calɨ́ngˉ dseaˋ quiáˈˉ Dseaˋ Jmáangˉ fɨˊ laˈúngˉ fɨˊ lɨ˜ se̱ˈˊ Asia. 6 Jo̱guɨ guiéemˈ˜baa júuˆ guicó̱o̱ˈˇ quiáˈˉ Yáˆ cajo̱, co̱ˈ eáamˊ nɨcajméerˋ ta˜ jmɨcó̱o̱ˈ˜ jee˜ ˈnʉ́ˈˋ. 7 Jo̱guɨ guiéenˈ˜n júuˆ guicó̱o̱ˈˇ quiáˈˉ dseaˋ góoˊo i̱ siiˋ Andrónico có̱o̱ˈ˜guɨ Junias, dsʉco̱ˈ conrøøbˋ cajnɨ́ngˉnaaˈ fɨˊ dsíiˊ ˈnʉñíˆ có̱o̱ˈr˜. Jo̱guɨ jaléngˈˋ dseaˋ apóoˆ quiáˈˉ Dseaˋ Jmáangˉ eáamˊ guiʉ́ˉ féˈrˋ uii˜ quiáˈˉ lajɨˋ gángˉ i̱ dseaˋ góoˊo na, jo̱ i̱ dseaˋ na jéengˊguɨb calɨcuíirˋ júuˆ quiáˈˉ Dseaˋ Jmáangˉ laco̱ˈguɨ jnea˜.\n8 Jo̱guɨ guicó̱o̱bˈˇ i̱ dseaˋ i̱ siiˋ Ampliato, i̱ dseaˋ quiáˈˉ Dseaˋ Jmáangˉ i̱ eáangˊ røøˋ seenˉ có̱o̱ˈ˜. 9 Jo̱guɨ guicó̱o̱bˈˇ cajo̱ i̱ dseaˋ i̱ siiˋ Urbano i̱ jmóoˋ ta˜ co̱lɨɨng˜ có̱o̱ˈ˜ jnea˜; jo̱guɨ guicó̱o̱ˈˇbɨ cajo̱ i̱ dseaˋ i̱ siiˋ Estaquis i̱ eáangˊ seenˉ røøˋ có̱o̱ˈ˜ cajo̱. 10 Jo̱guɨ guicó̱o̱ˈˇbɨ cajo̱ i̱ dseañʉˈˋ i̱ siiˋ Apeles i̱ nɨcagüɨˈɨ́ɨˊ guiʉ́ˉ jee˜ jaléˈˋ e huɨ́ɨngˊ e nɨcangongɨ́ɨiñˉ uíiˈ˜ e teáˋ siñˈˊ có̱o̱ˈ˜ júuˆ quiáˈˉ Dseaˋ Jmáangˉ; jo̱guɨ guicó̱o̱bˈˇ cajo̱ jaléngˈˋ i̱ dseaˋ sɨnʉ́ʉˆ quiáˈˉ Aristóbulo. 11 Jo̱guɨ guicó̱o̱bˈˇ cajo̱ i̱ dseaˋ góoˊo i̱ siiˋ Herodión có̱o̱ˈ˜guɨ jaléngˈˋ i̱ dseaˋ sɨnʉ́ʉˆ quiáˈˉ Narciso, co̱ˈ dseaˋ quiáˈˉ Dseaˋ Jmáamˉ lɨ́ɨiñˊ cajo̱. 12 Jo̱guɨ guicó̱o̱bˈˇ Trifena có̱o̱ˈ˜guɨ Trifosa, co̱ˈ lajɨˋ gámˉbiñˈ na jmóorˋ lají̱i̱ˈ˜ ta˜ e nɨcangɨ́ɨiñˋ quiáˈˉ Dseaˋ Jmáangˉ; jo̱guɨ guicó̱o̱bˈˇ cajo̱ i̱ dseamɨ́ˋ i̱ siiˋ Pérsida i̱ eáangˊ seenˉ røøˋ có̱o̱ˈ˜, co̱ˈ i̱ dseamɨ́ˋ na eáamˊ nɨcajméerˋ ta˜ e nɨcangɨ́ɨiñˋ quiáˈˉ Dseaˋ Jmáangˉ. 13 Jo̱guɨ guicó̱o̱bˈˇ cajo̱ i̱ dseañʉˈˋ i̱ siiˋ Rufo, jaangˋ dseaˋ i̱ dsíngˈˉ ñiˊ dseaˋ e cuíiñˋ Dseaˋ Jmáangˉ jo̱guɨ e eáamˊ teáˋ siñˈˊ có̱o̱ˈ˜ júuˆ quiáˈˉ dseaˋ do cajo̱; jo̱guɨ guicó̱o̱bˈˇ niquiáˈrˆ cajo̱, dsʉco̱ˈ íˋ lɨ́ɨngˊ lafaˈ niquiéˆbaa cajo̱. 14 Jo̱ guicó̱o̱bˈˇ Asíncrito có̱o̱ˈ˜guɨ Flegonte có̱o̱ˈ˜guɨ Ermes có̱o̱ˈ˜guɨ Patrobas có̱o̱ˈ˜guɨ Ermas có̱o̱ˈ˜guɨ jaléngˈˋ dseaˋ quiáˈˉ Dseaˋ Jmáangˉ i̱ neáangˊ có̱o̱ˈr˜ do. 15 Jo̱guɨ guicó̱o̱bˈˇ Filólogo có̱o̱ˈ˜guɨ Julia có̱o̱ˈ˜guɨ Nereo có̱o̱ˈ˜guɨ i̱ dseamɨ́ˋ rúiñˈˋ do, jo̱guɨ guicó̱o̱ˈˇ Olimpas cajo̱ có̱o̱ˈ˜guɨ lajɨɨngˋ dseaˋ quiáˈˉ Dseaˋ Jmáangˉ i̱ neáangˊ có̱o̱ˈ˜ lajaléngˈˋ dseaˋ na.\n16 Jo̱guɨ jaléngˈˋ ˈnʉ́ˈˋ, dseaˋ lɨ́ɨngˊnaˈ dseaˋ quiáˈˉ Dseaˋ Jmáangˉ, laco̱o̱ˋ ya̱ˈˊ mɨ˜ fǿnˈˋ rúngˈˋnaˈ se̱ˈˊ guooˋ rúngˈˋnaˈ. Jo̱ lajaléngˈˋ dseaˋ quiáˈˉ Dseaˋ Jmáangˉ i̱ seengˋ fɨˊ la guiéiñˈˊ júuˆ guicó̱o̱ˈˇ quíiˉnaˈ.\n17 Dseaˋ rúˈˋnaaˈ dseaˋ quiáˈˉ Dseaˋ Jmáangˉ, iin˜n nimɨ́ɨˈ˜ɨ ˈnʉ́ˈˋ lahuɨ́ɨngˊ e nijméeˆ íˆ yaang˜naˈ có̱o̱ˈ˜ jaléngˈˋ i̱ dseaˋ i̱ ngɨˊ ta˜ jmóoˋ ˈniiˋ jee˜ jaléngˈˋ dseaˋ quiáˈˉ Dseaˋ Jmáangˉ, jo̱guɨ jmóorˋ quijí̱ˉ jial nitʉ́ˋ dseaˋ fɨˊ guiʉ́ˉ lɨ˜ nɨteáaiñˉ có̱o̱ˈ˜ Dseaˋ Jmáangˉ, dsʉco̱ˈ có̱o̱ˈ˜ jaléˈˋ e jmóorˋ do jaˋ cǿøngˋ røøˋ có̱o̱ˈ˜ júuˆ quiáˈˉ Dseaˋ Jmáangˉ e nɨcaˈíingˈ˜ ˈnʉ́ˈˋ. Jo̱baˈ fɨ́ɨˉɨ ˈnʉ́ˈˋ e niˈnaamˉ yaang˜naˈ jee˜ jaléngˈˋ i̱ dseaˋ íˋ. 18 Dsʉco̱ˈ jaléngˈˋ i̱ dseaˋ laˈíˋ jaˋ jmóorˋ ta˜ e nɨcangɨ́ɨiñˋ quiáˈˉ Fíiˋnaaˈ Dseaˋ Jmáangˉ, co̱ˈ jmóorˋ jí̱i̱ˈ˜ laco̱ˈ ɨˊ dsíirˊ yaam˜bre. Jo̱guɨ féˈrˋ júuˆ jloˈˆ e róoˉ e lɨ́ˈˆ laco̱ˈ lɨˈrˋ jmɨgǿøiñˋ dseaˋ i̱ jaˋ quɨ́ˈˉ tɨ́ɨngˋ jmóoˋ jaléˈˋ e gaˋ, jo̱ lajo̱baˈ lɨˈrˋ jaléngˈˋ íˋ. 19 Jo̱ lajɨɨmˋ dseaˋ quiáˈˉ Dseaˋ Jmáangˉ ñirˊ e eáamˊ nʉ́ʉˈ˜ ˈnʉ́ˈˋ júuˆ quiáˈˉ Dseaˋ Jmáangˉ. Jo̱ uíiˈ˜ e lɨ́ɨngˊnaˈ lajo̱, jo̱baˈ eáamˊ iáangˋ dsiiˉ có̱o̱ˈ˜ ˈnʉ́ˈˋ jo̱guɨ iin˜n e có̱o̱ˈ˜ jaléˈˋ e nɨñíˆnaˈ do nilɨˈíingˆ ta˜ quíiˉnaˈ quiáˈˉ e nijméeˆnaˈ jmangˈˉ jaléˈˋ e guiʉ́ˉ jo̱ o̱ˈ quiáˈˉ e nijméeˆnaˈ jaléˈˋ e jaˋ dseengˋ. 20 Jo̱ Fidiéeˇ i̱ cuøˊ e seengˋ dseaˋ juguiʉ́ˉ júuˆ røøˋ, lajmɨnábˉ nijgiáaiñˉ fii˜ i̱ ˈlɨngˈˆ i̱ siiˋ Satanás cartɨˊ uii˜ tɨɨ˜naˈ, jo̱ lajo̱baˈ joˋ cuǿøngˋ faˈ e nilíˈˋguɨr ˈnʉ́ˈˋ. Jo̱ mɨ́ɨˈ˜ɨ Fíiˋnaaˈ Dseaˋ Jmáangˉ e niˈɨ́rˉ güeaˈˆ quiáˈrˉ fɨˊ jee˜ ˈnʉ́ˈˋ lajɨɨngˋnaˈ.\n21 Jo̱guɨ Timoteo, jaangˋ dseaˋ rúˈˋnaaˈ i̱ jmóoˋ ta˜ quiáˈˉ Dseaˋ Jmáangˉ co̱lɨɨng˜ có̱o̱ˈ˜ jnea˜, guiémˈˊbre júuˆ guicó̱o̱ˈˇ quíiˉnaˈ cajo̱, jo̱guɨ lajo̱bɨ jaléngˈˋ i̱ dseaˋ góoˊo i̱ siiˋ Lucio có̱o̱ˈ˜guɨ Jasón jo̱guɨ Sosípater guiémˈˊbre júuˆ guicó̱o̱ˈˇ quíiˉnaˈ cajo̱.\n22 Jo̱guɨ jnea˜ Tercio, dseaˋ jmoˈˊo e fɨˊ ni˜ jiˋ lajaléˈˋ júuˆ quiáˈˉ Paaˉ, guiéemˈ˜baa júuˆ guicó̱o̱ˈˇ quíiˉnaˈ cajo̱, co̱ˈ dseaˋ quiáˈˉ Dseaˋ Jmáangˉ lɨ́ɨnˊn cajo̱.\n23 Jo̱guɨ lajo̱bɨ Gayo guiémˈˊbre júuˆ guicó̱o̱ˈˇ quíiˉnaˈ cajo̱, co̱ˈ fɨˊ quiáˈˉbre guiing˜ jnea˜ lana, jo̱ fɨˊ jo̱b cajo̱ lɨ˜ seángˈˊ jaléngˈˋ dseaˋ quiáˈˉ Dseaˋ Jmáangˉ e jmiféiñˈˊ Fidiéeˇ. Jo̱guɨ Erasto guiémˈˊbre júuˆ guicó̱o̱ˈˇ quíiˉnaˈ cajo̱, jo̱ lana lɨ́ɨiñˊ dseaˋ i̱ ˈmeaˊ cuuˉ quiáˈˉ fɨ́ˋ; jo̱guɨ lajo̱bɨ jaangˋ dseaˋ quiáˈˉ Dseaˋ Jmáangˉ i̱ siiˋ Cuarto guiémˈˊbre júuˆ guicó̱o̱ˈˇ quíiˉnaˈ cajo̱. 24 Jo̱ güɨˈɨ́bˆ Fíiˋnaaˈ Dseaˋ Jmáangˉ güeaˈˆ quiáˈrˉ jee˜ jaléngˈˋ ˈnʉ́ˈˋ. Jo̱ lajo̱b nilíˋ.\nJúuˆ lɨ˜ cadséngˉ quiáˈˉ Paaˉ e jmiféiñˈˊ Fidiéeˇ\n25 Jo̱ majmifémˈˊbaaˈ Fidiéeˇ, co̱ˈ íˋbingˈ i̱ quɨ́ɨˈ˜ jmɨɨ˜i̱ nijméˉ e teáˋguɨ nisíngˈˉnaˈ có̱o̱ˈ˜ júuˆ quiáˈˉ Dseaˋ Jmáangˉ lɨ́ˈˆ laco̱ˈ la féˈˋ e júuˆ quiáˈˉ Dseaˋ Jmáangˉ e guiaˊ jnea˜ e quiáˈˉ jial laangˋ dseaˋ jee˜ jaléˈˋ dseeˉ quiáˈrˉ. Jo̱ e júuˆ nab lɨ́ɨˊ e júuˆ quiáˈˉ Fidiéeˇ e lamɨ˜ sɨˈmaangˇ lají̱i̱ˈ˜ nʉ́ˈˉguɨ e nɨtɨro̱o̱ˇ jmɨgüíˋ. Jo̱ dsʉˈ lanaguɨ nɨcajmijnéemˋbre e jo̱, jo̱ e júuˆ jo̱b e guiaˊ jnea˜ na. 26 Dsʉˈ lanaguɨ nɨcalɨñibˊ dseaˋ e júuˆ na laˈeáangˊ có̱o̱ˈ˜ jaléˈˋ jiˋ e cajmeˈˊ jaléngˈˋ i̱ dseaˋ i̱ caféˈˋ cuaiñ˜ quiáˈˉ Fidiéeˇ malɨɨ˜guɨ eáangˊ. Jo̱ calɨ́ˉ lajo̱ e lɨ́ˈˆ laco̱ˈ nilɨti˜ ta˜ e caquiʉˈˊ Fidiéeˇ i̱ seengˋ carˋ ngongɨ́ɨˋ jmɨɨ˜ do. Jo̱ dsʉˈ e júuˆ e sɨˈmaˇ quiáˈˉ Fidiéeˇ do, nɨcajmijnéemˋbre lana e lɨ́ˈˆ laco̱ˈ lajaléngˈˋ dseaˋ jmɨgüíˋ nijáˈˉ líiñˋ e jo̱ jo̱guɨ e nijmérˉ nʉ́ʉˈr˜ cajo̱.\n27 Jo̱ laˈeáangˊ có̱o̱ˈ˜ Fíiˋnaaˈ Dseaˋ Jmáangˉ majmifémˈˊbaaˈ lata˜ jí̱i̱ˈ˜ Fidiéeˇ, co̱ˈ jí̱i̱ˈ˜ íbˋ i̱ eáangˊ tɨɨngˋ ngángˈˋ. Jo̱ lajo̱b nilíˋ.\nJo̱ lanab catóˈˊ e jiˋ e cajmeˈˊ Paaˉ e catɨ́ɨngˉ dseaˋ quiáˈˉ Dseaˋ Jmáangˉ i̱ neáangˊ fɨˊ Roma.


Hellespontos - Wikipedia\n(Adkaset eus Hellespont)\nHellespont, pe Hellespontos (Ἑλλήσποντοs e gregach, a dalvez kement ha "Mor Helle"), eo anv kozh ar strizh-mor a zo anvet Dardanelloù en Europa. Drezañ e tremener eus ar Mor Kreizdouarel da Mor Marmara, hag alese, dre ur strizh-mor all, hini ar Bosfor, d'ar Mor Du, gwechall Pont-Euksin. Gwelout ar gartenn:[Kartenn Hellespont].\nAn Hellespontos/Dardanelloù, ur strizh-mor a-hed ledenez Gallipoli, etre ar Balkanoù hag Azia Anatolia (Azia-Vihanañ).\n2 An Hellespontos er mojennoù kozh\n3 An Hellespontos e Gres klasel\nDont a ra an anv eus Helle, merc'h da Atamas, beuzet eno hervez mojenn ar Maoutken aour.\nMeur a anv a oa dezhañ el lennegezh klasel Hellesponium Pelagus, Rectum Hellesponticum ha Fretum Hellesponticum)\nAn Hellespontos er mojennoù kozhAozañ\nDiwar-benn orin an anv, gwelout mojenn Helle.\nUr paotr yaouank, Leandros, evit adkavout e vuiañ-karet Hero, a oa bet gouest da dreuziñ an Hellespont war-neuñv. Diwezhatoc'h e reas ar barzh saoz George Byron ar memes tro-gaer.\nAn Hellespontos e Gres klaselAozañ\nHervez Herodotos (An Istorioù, VII, 33-37) e c'hourc'hemennas Kserses, impalaer ar Bersed, mab da Zarius Veur e vije savet daou bont a-dreuz d'ar strizh-mor e-tal kêr Abidos, e 482 kent JK, evit ma'z aje e lu bras-meurbet da aloubiñ Henc'hres. Herodotos a skrivas e oa 5 milion a soudarded bodet en dro d'an impalaer, met an istorourien a-vremañ a soñj dezho e oa 250 000 den d'ar muiañ en e arme\n. Pa voe distrujet ar pontoù gant ur gorventenn e urzhias an impalaer ma vije fouetet ar mor gant 300 skourjez ha ma vije taolet 300 pezh kefioù-prizoniad ennañ. Rediet e oa an ijinourien da zresañ ar pontoù, met pennoù ar re a oa bet kavet kiriek d'ar freuz a voe troc'het ha taolet en dour ouzhpenn.\nSellout ouzh an Dardanelloù.\nAnvet e voe ar strizh-mor Dardanelloù goude ma voe sinet skrid-emglev peoc'h Dardania (Troia, 85 kent J.-C.) etre ar Romaned ha Mithridates VI, roue ar Pont.\nAdtapet diwar « https://br.wikipedia.org/w/index.php?title=Hellespontos&oldid=1945130 »\nKemm diwezhañ d'an 13 C'hwe 2022 da 17:35


Pajenn:Le Gonidec - Bibl Santel pe Levr ar Skritur Sakr, eil levr.djvu/98 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/98\n14. Hag é vézinn kavet gan-é-hoc’h, émé ann Aotrou ; ha mé a lakai da zistrei hô sklaved, hag a strollô ac’hanoc’h eûz a greiz ann holl vrôadou, hag eûz ann holl lec’hiou é péré em bôa hoc’h harluet, émé ann Aotrou ; hag hô likiinn da zistrei eûz al léac’h, é péhini em bôa lékéat hô tizougen.\n15. O véza ma hoc’h eûz lavaret : Ann Aotrou en deûz lékéat proféded da zével d’é-omp é Babilon.\n16. Râg ével-henn é lavar ann Aotrou d’ar roué a zô azézet war drôn David, ha d’ann holl bobl a choum er géar-zé, d’hô preûdeûr, péré n’in̄t két éat gan-é-hoc’h enn dizougadur.\n17. Ével-henn é lavar Aotrou ann arméou : Chétu é kasinn enn hô énep ar c’hlézé, ann naounégez, hag ar vosen : ha mé hô lakai da véza evel fiez fall, péré na helleur két da zibri, ker fall in̄t.\n18. Ha mé a heskinô anézhô gan̄d ar c’hlézé, ha gan̄d ann naounégez, ha gan̄d ar vosen : ha mé a rôi anézhô da hek da holl rouan̄télésiou ann douar ; ha da valloz, ha da zaouzan, ha da c’houiban, ha da vézégez d’ann holl vrôadou, é péré em eûz hô kaset,\n19. O véza n’hô deûz két sélaouet va gériou, émé ann Aotrou, em eûz kaset d’ézhô, gan̄d ar broféded va zervichérien, péré a zô savet diouc’h ar min̄tin, pa em eûz hô c’haset ; ha n’hoc’h eûz két hô zélaouet, émé ann Aotrou.\n20. Hôgen sélaouit gér ann Aotrou, c’houi holl péré em eûz dizouget eûz a Jéruzalem da Vabilon.\n21. Ével-henn é lavar Aotrou ann arméou, Doué Israel da Ac’hab, mâb Kolias, ha da Sédésias, mab Maasias, péré a ziougan gévier d’é-hoc’h em hanô : Chétu mé a lakai anézhô étré daouarn Nabukodonosor, roué Babilon ; hag hén̄ a lazo anézhô dirâg hô taoulagad.\n22. Hag ar ré holl a zô bét dizouget eûz a Juda da Vabilon, a gémérô diout-hô abek da doui ével-hen (M), ô lavarout : Ra rai ann Aotrou d’id, ével ma réaz da Zédésias ha da Ac’hab, a fritaz roué Babilon war ann tân :\n23. O véza m’hô dôa gréat follen̄tez enn Israel, m’hô dôa gwallet gragez hô miñouned, ha m’hô dôa lavaret em hanô traou gaou, ha n’em bôa bét gourc’hémennet d’ézhô ; ha mé eo ar barner hag ann tést, émé ann Aotrou.\n24. Ha da Zéméias, ann Néhélamitad, é liviri :\n25. Ével-henn é lavar Aotrou ann arméou, Doué Israel : O véza ma éc’h eûz kaset enn da hanô da-unan lizéri d’ann holl bobl a zô é Jéruzalem, ha da Zofonias, mâb Maasias, ar bélek, ha d’am holl véleien, ô lavarout :\n26. Ann Aotrou en deûz da lékéat da vélek é léac’h Joiada, ar bélek, évit ma vézi da benn é tî ann Aotrou, war gémen̄t dén diskian̄t a ziouganô, hag hé lakaad er c’héfiou hag er vâc’h.\n2P7. Pérâg éta bréma n’éc’h eûz két tamallet Jérémias eûz a Anatot, péhini a ziougan d’é-hoc’h.\n28. Ha péhini ouc’h-penn en deûz kaset étrézég enn-omp da Vabilon, ô lavarout : Pell é padô ; savit tiez, ha choumit enn-hô ; plan̄tit liorsou, ha débrit ar frouez anézhô.\n29. Sofonias, ar bélek, a lennaz éta al lizer-zé dirâk Jérémias, ar profed :\n30. Neûzé é teûaz gér ann Aotrou da Jérémias, ô lavarout :\n31. Kâs étrézég ann holl zizougadur, ô lavarout : Ével-henn é lavar ann Aotrou diwar-benn Sémétas, ann Néhelamitad : O véza ma en deûz diouganet Séméias d’é-hoc’h, ha n’em bôa két hé gaset ; ha ma en deûz hô lékéat da fisiout er gévier,\n32. Râk-sé ével henn é lavar ann Aotrou : Chétu mé a emwélô Séméias, ann Néhélamitad, hag hé wenn ; na azézô hini eûz hé dûd é-kreiz ar bobl-man̄, ha na wélô két ar mâd a rinn d’am pobl, émé ann Aotrou, ô véza ma en deûz lavaret traou gaou a-éneb ann Aotrou.\nDistrô eûz a Israel hag eûz a Juda.\n1. Ar gér-man̄ a zeûaz da Jérémias a berz ann Aotrou, ô lavarout :\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/98&oldid=157355 »\nKemmoù diwezhañ degaset d'ar bajenn-mañ d'an 31 Meu 2020, da 18:49.


Pebezh buhez ki - Roman, poésie, littérature, écrits - Herve Lossec, Nono, Herve Jaouen, Skol Vreizh\n> Livres en breton >Roman, poésie, littérature, écrits>PEBEZH BUHEZ KI !\nSetu amañ istor ur c'hi speredek, hanter-vreizhat hanter-iwerzhonat, a respont a-wechoù d'e anv : Farel.\nHa yav, gant an hent, evit ober tro ar bed.\nHag-eñv e teuio en-dro d'ar gêr, yac'h ha dibistik ?\nPinvidik eo kontadenn Hervé Jaouen. N'eo ket bet diaes da Nono, an tresour brudet, reiñ buhez d'ar c'hi foeter-bro.\nTroet e brezhoneg gant Hervé Lossec\nHERVE LOSSEC NONO HERVE JAOUEN


Martini Racing a zo an anv dindan anezhañ o deus redet un nebeut skipailhoù e redadegoù kirri, sponsoret gant Martini & Rossi, adalek 1968. Livet e vez ar c'hirri gant bandennoù glas teñval, glas sklaer ha ruz Martini, war kirri gwenn, glas pe ruz.\nAr Porche Martini 908 e 1978\nKrog eo Martini da sponsoriñ skipailhoù redadegoù kirri e 1968 gant Alfa Romeo en Andur, met en doare-se da redek eo anavezet kalz gant e gevelerezh gant Porsche, oc'h aozañ ar skipailh Martini Porsche e-pas ar bloavezhioù 1970. Sponsoret en deus ivez Lancia a-raok ma ne yafent d'ar ralli kentoc'h, e bloavezhioù 1980.\nKrog eo Martinia da sponsoriñ ar skipailh italian Tecno e 1972. Siwazh ne oa ket kevezus ar c'harr ha dilezet en deus Martini ar F1 e fin 1973 hep disoc'h pennañ.\nAr Brabham BT42 en deus redet e 1975\nDeuet eo en-dro e 1975 gant un emglav gant Brabham, renet gant Bernie Ecclestone, deuet da gemer an anav Martini Racing, gant ur c'harr gwenn mui bandennoù Martini da gentañ. E 1976 ha 1977, gant donedigezh keflusker Alfa Romeo eo bet erlec'hiet ar gwenn gant al liv ruz.\nE 1979 e ya Martini da sponsoriñ Team Lotus, ar skipailh kampion, met n'eo ket ken kevezus ar c'harr nag e vlenier Mario Andretti ha dilezel a ra Martini ar Formulenn 1 e fin ar bloaz. Ober a ra un distroig e 2006, o vezañ sponsor bihan Ferrari betek 2008.\nE 2014 e tiskleri Martini ha Williams un emglev evit bezañ pennsponsor ar skipailh evit meur a vloaz. Gwenn eo ar c'harr gant bandennoù Martini warnañ. Kemer a ra ar skipailh an anv Williams Martini Racing.\nE rallioù en deus sponsoret Martini Porsche, Lancia ha M-Sport.\nAdtapet diwar « https://br.wikipedia.org/w/index.php?title=Martini_Racing&oldid=1558847 »\nDernière modification le 7 Meu 2014, à 15:28\nKemmoù diwezhañ degaset d'ar bajenn-mañ d'an 7 Meu 2014, da 15:28.


Diforc'hioù etre adstummoù "Priedelezh" - Wikipedia\nDiforc'hioù etre adstummoù "Priedelezh"\nStumm eus an 23 C'hwe 2010 da 21:27\n32 okted ouzhpennet , 11 vloaz zo\nRobot ouzhpennet: hif:Saadi; Kemm dister\nStumm eus an 23 C'hwe 2010 da 03:47 (kemmañ)\nD (Robot ouzhpennet: an, arc, bn, kk, sk, sl kemmet: la, oc)\nStumm eus an 23 C'hwe 2010 da 21:27 (kemmañ) (dizober)\nD (Robot ouzhpennet: hif:Saadi; Kemm dister)\nAr '''briedelezh''' eo ar stad a vuhez a zo bet aozet, dre un emglev hervez al lezenn, etre ur [[paotr]] (ar [[pried]], ar [[gwaz]] pe an [[ozhac'h]]), hag ur [[plac'h]] (ar bried pe ar [[gwreg|wreg]]), pe a-wechoù ivez en un nebeudig broioù etre daou waz pe div vaouez, en oad da zimeziñ hervez al lezenn da sevel un [[tiegezh]].\nAn [[dimeziñ]] a vez graet eus an emglev-se, ha lidet e vez peurvuiañ gant un [[eured]].\n== Dimeziñ heñvelrevidi ==\n<small>(Gwelit ivez ar pennad pennañ: "[[Dimezioù etre paotred pe etre maouezed]]")</small>\nAbaoe [] ez eus bet degemeret gant 5 stad er bed dimeziñ tud gante an hevelep [[revelezh|rev]]:\n* en [[Europa]] gant teir stad: an [[Izelvroioù]], [[Belgia]], [[Spagn]],\n* en [[Amerika]] gant ur stad ivez: [[Kanada]]\n* en [[Afrika]] gant ur stad: [[Suafrika]]\nOuzhpenn e vez anavezet gant [[Israel]], [[Aruba]] hag an [[Antilhez Nederlandat]] an euredoù etre tud gante an hevelep reizh bet lidet e lec'h all\nUn dra a-bouez eo an emglev-se, rak bevañ a c'hall daou zen an eil gant egile hep ma vefent '''priedoù''' anavezet gant al lezenn.\n== Unpriedelezh, liespriedelezh ==\nKomz a reer eus [[unpriedelezh]], pe stad '''unpried''' peurvuiañ, rak en hon bro eo difennet kaout muioc'h eget ur pried pe ur bried.\nNe vez ket kont evel-se en holl vroioù.\nRal eo liespredelezh ar merc'hed. Met e rannvroioù zo eus Azia eo aotreet ar briedelezh lieswaz, al [[lieswaziezh]].\n== Eured ==\nKregiñ a ra ar briedelezh gant ul lid anvet [[eured]], a c'hell bout relijiel pe nann.\n== Redioù ar briedelezh ==\n* kaout darempredoù reizhel an eil gant egile,\n* hag an eil gant egile hepken.\nKoulskoude e chom en o sav an div reolenn a zo diazez ar briedelezh, div reolenn n'int ket bet doujet atav, met a zo bet diazez ar gevredigezh, gant doareoù un tamm disheñvel a-wechoù, en istor an darn vrasañ eus ar sevenadurioù, evel ma weler koulz er [[Bibl]] evel en oberennoù [[Homeros]].\n== Diwezh ar briedelezh ==\n* pa varv unan eus an daou bried,\n* pa vez torret an emglev sinet en eured en ur stumm bennak\n** pe dre ma ne vev ket an daou zen dimezet en hevelep ti\n** pe dre ma vez torret an dimeziñ hervez al lezenn; komz a reer neuze eus [[torr-dimeziñ]], pe ''dizimeziñ''.\n== Da viken en iliz katolik ==\nHervez relijionoù zo, evel ar relijion gatolik, ne echu ar briedelezh nemet da varv unan eus an daou bried, rak n'eo ket anavezet an [[torr-dimeziñ]] gant an [[Iliz katolik]] nag an Iliz anglikan.\nKement-se a c'hoarvezas gant ar roue gall [[Loeiz XII (Bro-C'hall)|Loeiz XII]] pa fellas dezhañ addimeziñ gant an intañvez [[Anna Vreizh]], daoust ma oa-eñ dimezet, ha bev e wreg, hag eñ bet embaret ganti dirak testoù tost da vat da noz e eured . Aotreet e voe gant ar pab [[Alesant VI]] da zimeziñ memes tra, met kerik e koustas an aotre-se.\nAdtapet diwar « https://br.wikipedia.org/wiki/Dibar:MobileDiff/655983 »


Anv-bihan - Wikipedia\n(Adkaset eus Kentanv)\nGraet e vez anv-bihan (liester : anvioù-bihan ; gerioù all : kentanv ha raganv) eus un anv a dalvez da anavezadenniñ un hinienn ha dreist-holl evit gallout e ziforc'hañ diouzh izili all e familh, gante an hevelep anv-familh.\nDisheñvel eo an anvioù-bihan diouzh an anvioù-familh dre ma vezont dibabet ha roet a-ratozh da bep hini kentoc'h evit o c'haout da hêrezh.\nPeurliesañ e vez implijet an anvioù-bihan e degouezhioù anfurmel p'en em anavezer mat pa vez implijet an anvioù-familh kentoc'h e degouezhioù furmeloc'h. Ledan eo implij an anvioù-bihan er c'humuniezhioù klos evel kêriadennoù, kêrioù bihan, metoù micherel, kumuniezhoù tud a-youl-vat ha tud yaouank. Ledanoc'h e vez implij an anvioù-bihan e broioù 'zo evel SUA p'o deus kroget an dud da vont e darempred dre hanterouriezh un den all, da skouer.\nUn implij ledanoc'h en deus an termen "anv-bihan" evit an termen strishoc'h e ster "anv-badez" liammet ouzh ar gristeniezh.\nHervez hengoun an darn vrasañ eus sevenadurioù Kornôg Europa e vez lakaet an anv-bihan dirak an anv-familh hag abalamour da se e reer gant "kentanv" pe "raganv" aliesik ivez. Hervez boazioù sevenadurioù ha broioù all avat, en o zouez Hungaria en Europa hag an darn vrasañ eus broioù Azia, e lakaer an anv-familh dirak an anv-bihan, evel e Japan, e Sina, e Korea hag e Viet-Nam da skouer.\nLoenoniezh[kemmañ | kemmañ ar vammenn]\nKentanv a vez graet ivez eus an anv skiantel kentañ a roer d'un takson p'er krouer. Da skouer, Picus mixtus a voe ar c'hentanv roet, e 1783, gant an evnoniour izelvroat Pieter Boddaert (1733-1795) d'ar spesad evned a anavezer evel Veniliornis mixtus hiziv an deiz.\nAdtapet diwar « https://br.wikipedia.org/w/index.php?title=Anv-bihan&oldid=1710564 »\nKemmoù diwezhañ degaset d'ar bajenn-mañ d'an 22 Gou 2016, da 13:21.


Diwar-benn ur c'hleñved eo ar pennad-mañ. Gwelit Bedreuziad COVID-19 e 2019-2020 m'emaoc'h o klask deskrivadur bedreuziad ar C'hCOVID-19, SARS-CoV-2 m'emaoc'h o klask deskrivadur ar viruz.\nKleñved ar c'hurunviruz 2019, berraet e COVID-19 (COronaVIrus Disease 2019 e saozneg), a zo ur c'hleñved poreüs c'hoarvezet gant ur viruz anvet SARS-CoV-2. Kiriek eo da kleñved-red Wuhan e Sina ha da bedreuziad kurunviruz 2019-2020 war e lerc'h.\nGoradur[kemmañ | kemmañ ar vammenn]\nGounervezh COVID-19 a vije war-dro 5 deiz, etre 3 ha 7 deiz peurliesañ. Da ouzhpenn 1% eus an dud e ya hiroc'h eget 14 deiz, hag e padfe betek 24 deiz ezreol. An ABY a ouie dija a-raok ar bedreuziad e 2020 e oad tredizhus a-raok vije an anzonoù gweladus, evel ar grip, bet studiet kurunviruzoù all gantañ.\nE kreiz miz Kerzu 2019 eo deuet an treuzkas etredenel hervez The New England Journal of Medicine.\nUr metrad zo a-walc'h, evit-doare, d'en em wareziñ ouzh ar viruz, ha daou vetrad zo suroc'h. Ar maskloù gwareziñ a zo efedus ivez (Daveoù a vank).\nAzonoù kuñv pe azon ebet a vez gant ar vugale gontammet peurliesañ, tredizhus int avat. Dindan 0,5% emañ riskl marv an dud dindan 50 vloaz, 8% eo d'ar re a-us 70 bloaz. Ur riskl dibarek poread grevus zo gant ar merc'hed dougerez.\n↑ (en) Qun Li, Xuhua Guan, Peng Wu ha Xiaoye Wang, « Early Transmission Dynamics in Wuhan, China, of Novel Coronavirus–Infected Pneumonia », New England Journal of Medicine, 29 a viz Genver 2020, NEJMoa2001316 (ISSN 0028-4793 et 1533-4406, DOI 10.1056/NEJMoa2001316, gwelet d'ar 5 a viz C'hwevrer 2020).\nAdtapet diwar « https://br.wikipedia.org/w/index.php?title=COVID-19&oldid=1962529 »


Ur sizhun, un istor : sizhun 5 - TÉBÉO - 2017 - Base documentaire - Cinémathèque de Bretagne - Gwarez Filmoù - Brittany Film Archives\nEn e yenañ e oa ar goañv d'ar mare-se, kriz ha didruez gant ar re n'o devez tamm goudor ebet. Mervel a ra degadoù a dud gant ar riv d'ar poent-se.\nKlevet eo ar galv : donezonoù ha profoù liesseurt a vez graet e pep korn ar vro.\nE Roazhon e oa bet krouet e 1936 ar greizenn gentañ evit reiñ bod d'an dud dilojeiz, Oaled Sant-Benead Labre, gant Yves Desbois. Rener karr-di ar gazetenn l'Ouest-Eclair e oa, ha tapet en doa ar pleg skarzhañ an dud a glaske bod e kirri-samm ar gazetenn gant sailhadoù leun a zour betek ma kontas unan anezho taerder an noz hag ar yenijenn...\nUn nebeud devezhioù goude ar Galv, d'ar 24 a viz C'hwevrer 1954, e teuas an Abad Pierre da Roazhon da gejañ ouzh tud an Oaled, ar re zilojeiz koulz hag an dud a youl-vat, ha da zegas spi da bep hini anezho.\nFilmoùigoù Yves Desbois, e-giz hemañ, a veze skignet e Breizh hag an arc'hant rastellet a servije da arc'hantaouiñ an Oaled.


Katelin Navarra - Wikipedia\nBez Rouaned Navarra en iliz-veur Lescar.\nKatelin Navarra, anavezet ivez evel Katelin Fois, ganet en 1468 ha marvet en 1517 e Mont-de-Marsan, a oa rouanez Navarra (1483-1517). Dimezet e oa da Yann Albret. O mab Herri II Navarra (1503-) a renas war he lerc'h.\nMerc'h e oa da Gaston Fois, Priñs Viana, ha da Madalen Valois, merc'h d'ar roue gall Charlez VII, ha c'hoar da Loeiz XI.\nDimezet e oa da Yann Albret e miz Genver 1484, hag er miz-se ivez e voe kurunennet, war un dro gant he fried, en iliz-veur Iruña, kêr-benn Rouantelezh Navarra.\nEontr Katelin Navarra, Yann Fois, beskont Narbonna, a enebas ouzh roidigezh an hêrezh d'he nizez abalamour d'al lezenn salek, ha ne oa ket bet anezhi en Navarra gwech ebet.\nGoulenn a reas ar gurunenn, habec'h a savas gantañ ken na voe sinet ar peoc'h e Tarbes en 1497.\nYann Foix avat ne zilezas ket ar soñj da gemer ar gurunenn : en 1505 e timezas e verc'h Germaine de Foix da Fernando II Aragon, intañvet da varv e bried Izabel ar Gatolikez. Ha roue Aragon da gas dug Alba da gemer kêr Iruña en 1512, ha goude-se Navarra a-bezh, en hanternoz hag er c'hreisteiz. Kement-se a lakaas ar pab Jul II da embann ur builh a-enep d'an aloubidigezh.\nMervel a reas Katelin Navarra en 1517 ha beziet e voe en Iliz-veur Lescar, ma veze beziet rouaned Navarra.\nAdal 1512 e oa kollet Navarra Uhel gant rouaned Navarra.\nAdtapet diwar « https://br.wikipedia.org/w/index.php?title=Katelin_Navarra&oldid=1931016 »\nKemmoù diwezhañ degaset d'ar bajenn-mañ d'an 2 Gen 2022, da 22:01.


Kaozeadenn Patrom:Arabat kemm - Wikipedia\nKaozeadenn Patrom:Arabat kemm\nPennad war ober : setu aze un droienn a glever hag a lenner bremañ muioc'h-mui gant nevezvrezhonegerien. Met din da c'houzout eo dianav d'ar vrezhonegerien vat ha n'eus roud ebet eus an dra-se e brezhoneg komzet nag e brezhoneg skrivet. Evel ma skrive Bianchi-Bihan (diwar-benn frazennoù ha gerioù all), klaskomp ober gantur yezh eeun pa c'haller, plijus da gement Yann Vrezhoneg a zo. Kinnig : Ar pennad-mañ emeur o sevel er mare-mañ.--Llydawr 9 Meu 2006 da 21:26 (UTC)\nWar geriadur an Here pennad war e lennan skouerioù eus implij war + anv-verb (IB5 hag IB6). Gant skouerioù evel war zimeziñ emañ (o vont da zimeziñ) pe Houarn war deuziñ (o teuziñ end eeun). Setu, ma c'haller ober gant Houarn war deuziñ (= o teuziñ), perak ne vije ket tu d'ober gant pennad war ober, labour war ober ? Ma vez anv eus brezhoneg eeun skañv ha berr e kavan kenkoulz Pennad war ober eget Ar pennad-mañ emeur o sevel er mare-mañ a gavan un tamm mat landrammusoc'h. Marteze eo techet an nevezvrezhonegerien d'ober muioc'h gant patromoù zo evit na raje brezhonegerien all met n'eo ket dre ret atav a-enep da spered ar yezh. --Fulup 9 Meu 2006 da 21:40 (UTC)\nEvel-just e c'heller lavarout Houarn war deuziñ (= o teuziñ), un tamm evel ma c'heller lavarout war gresk. War zimeziñ en deus ur ster all (=o vont da zimeziñ, war-nes dimeziñ). Petra a dalvez pennad war ober ? Pennad oc'h ober ? Pennad o vont d'ober ?... Petra a dalvezfe an traoù-se ? Ne gavan skouer ebet nag e geriadur An Here nag e lec'h all (Trésor du Breton Parlé, Geriadur Istorel, geriadur Favereau...) eus war + anv-verb gant ar ster a fell da dud zo reiñ d'an droienn war ober. Graet em eus ur c'hinnig. Ma fell da dud all ober re all, n'eo ken gwell a se ! --Llydawr 9 Meu 2006 da 22:10 (UTC)\nMat, kompren a ran ar pezh a fell dit lavaret daoust ma kav din e c'haller kompren pennad war ober evel pennad o vezañ savet. Da'm soñj e c'haller en em dennañ gant Pennad war ar stern marteze ?\nArabat kemm! biskoazh! kemm eo diazez ar wikipedia hervez ar reolennoù. E-maez ar reolenn eo an "arabat kemm " eta. Bianchi-Bihan (kaozeal) 1 Du 2014 da 11:04 (UTC)\nHa klask a ri kompren un deiz bennak mont en-dro ar Wikipedia? An dra-mañ a gaver war an holl wikipediaoù all, evel an hini saoznek amañ .--Trec'hlid mitonet (kaozeal) 1 Du 2014 da 12:23 (UTC)\nWaf! Arabat kemm zo troet bremaén gant 'in use' e saozneg! Kompren a ran bremañ perak e vez kavet traoù a-dreuz en alioù kuzul skiantel an ofis santel. Bianchi-Bihan (kaozeal) 1 Du 2014 da 12:36 (UTC)\nN'eo ket titl ar patrom a zo talvoudus, ar pezh a zo da lenn an hini eo: «O labourat war ar pennad emeur er mare-mañ, gortozit mar plij a-raok cheñch tra pe dra». Ar patrom a oa aze abaoe 2006 ha ne oa ket bet graet ganin.--Trec'hlid mitonet (kaozeal) 1 Du 2014 da 12:42 (UTC)\nDidalvoud[kemmañ ar vammenn]\nMa n'eo ket talvoudus titl ar patrom eo didalvoud, ha sot eo ober gantañ.\nMa ne oarez ket petra zo merket er patrom n'eo ket finoc'h ober gantañ.\nMar deo ret d'al lenner kompren traoù ha n'int ket skrivet eo tremen poent dezhañ kompren ez eus tud oc'h ober n'eus forzh petra amañ. Bianchi-Bihan (kaozeal) 1 Du 2014 da 12:51 (UTC)\nMet pelec'h 'ta e lennez "arabat kemm" war ar vandenn-mañ? Emaout o randoniñ war un dra na weler ket.\nO labourat war ar pennad emeur er mare-mañ,\ngortozit ur pennadig mar plij a-raok kemmañ tra pe dra\n--Trec'hlid mitonet (kaozeal) 1 Du 2014 da 13:26 (UTC)\nN'eus nemet ober gant . Bianchi-Bihan (kaozeal) 1 Du 2014 da 15:48 (UTC)\nAdtapet diwar « https://br.wikipedia.org/w/index.php?title=Kaozeadenn_Patrom:Arabat_kemm&oldid=1598779 »\nKemmoù diwezhañ degaset d'ar bajenn-mañ d'an 1 Du 2014, da 17:40.


actualité – MLK-Gwened\n21 moneiz lec’hel a zo en em gavet en Algam ‘kostez Ploermael d’an 19 a viz Du. Tro 70 a oa er “Champ Commun”, ul lec’h kevredigezhel.\nDiouzh ar mintin e oa bet degaset da soñj istor rouedad ar moneizoù lec’hel keodedour e Frañs. Goude-se e oa bet goulennet digant ar perzhidi war petra o doa c’hoant lakaat ar gomz e-pad bodadoù-labour an abardaevezh. A-raok meren eo bet kinniget ar So’Nantes, moneiz an Naoned.\nGoude-lein eo bet fonnus an eskemmoù etre an dud a-youl vat. Ar c’hevredigezhioù gant ur moneiz o redek o deus aliet ar raktresoù war ar stern hag ar re-se o deus gellet kavout menozioù.\nAr pezh c’hoari “Dre amañ ar moneiz” a zo bet c’hoariet evit ar wech kentañ goude an devez labour, gant ar gompagnunez La Tribouille. Krampouezh zo bet da goan, sonerezh ha dañsoù da heul.\nTrugarez d’an aozerien!\nTu ‘zo lenn ur rentañ-kont ivez war lec’hien moneiz lec’hel Ploermael (Ar Galais).\nAuthor gersanPosted on 5 December 2016 24 June 2017 Categories actualité, kevredigezh, ekonomiezh lec'hel, ekonomiezh sokial ha kengred, tabut, tiriad


Gruffudd ap Llywelyn Fawr - Wikipedia\nArdamezioù Tierniezh Gwynedd.\nGruffudd ap Llywelyn Fawr pe Gruffudd ap Llywelyn ab Iorwerth, ganet war-dro 1198-1200, ha marvet d'ar 1añ a viz Meurzh 1244) a oa mab henañ bastard da Llywelyn Fawr ha d'e serc'h Tangwystl, marvet er gwentloù, ha tad da Llywelyn Ein Llyw Olaf ha Dafydd ap Gruffudd\n1.2 E varv\nPa oa bugel e voe kaset gant e dad evel gouestl da lez ar roue saoz Yann Dizouar, e testeni a feiz vat. Pa varvas e dad en 1240 e c'hallje bezañ bet ul lodenn eus rouantelezh e dad hervez lezenn Kembre d'ar c'houlz-se, met gant e vab all Dafydd ap Llywelyn, mab ar briñsez Siwan, eo ez eas ar rouantelezh. Klasket en doa Llywelyn aesaat an traoù evit Dafydd dre ma ouie e savje enebiezh ouzh ur mab hanter saoz.\nTour Londrez. An Tour Gwenn, karc'har Gruffudd ap Llywelyn\nPrizoniet e voe Gruffydd gant Dafydd pa voe anvet da Priñs Gwynedd war-lerc'h marv o zad.\nPa voe aloubet reter ar vro gant ar roue saoz Herri III en 1241 e rankas Dafydd reiñ e vreur Gruffudd d'ar roue, ha bac'het e voe e Tour Londrez. Paeañ a reas Senana, gwreg Gruffudd, 600 mark d'ar roue saoz evit frankiz he fried ha hini Owain, o mab henañ.\nE 1244 e klaskas tec'hel. Evit-doare e stagas liñselioù d'ober ur gordenn da ziskenn eus e brenestr, met re bonner e oa ha kouezhañ a reas. Kavet e voe e gorf en deiz war-lerc'h ouzh troad an Tour Gwenn.\nEn 1248 e c'houlennas ebed Strata Florida hag Aberconwy degas e gorf da Wynedd, ha beziet e voe gant e dad en Aberconwy.\nPrenestr e gell, e tu kreisteiz an tour, hag el lein anezhañ. Stouvet e voe gant brikez met aes eo da welout hiriv c'hoazh.\nDimezet e oa da Senena, merc'h Caradoc ap Thomas eus Enez Môn. Pevar mab o doa bet:\nBec'h ha kann a voe etreze, Llywelyn a voe trec'h war ar re all, hag a voe diwezhañ roue meur Kembre.\nAdtapet diwar « https://br.wikipedia.org/w/index.php?title=Gruffudd_ap_Llywelyn_Fawr&oldid=1853085 »


Charlez VI (Bro-C'hall) - Wikipedia\nCharlez VI (Bro-C'hall)\nCharles VI, lesanvet Charlez ar muiañ-karet, ha Charlez ar Foll diwezhatoc’h, (ganet e Pariz, d’an 3 a viz Kerzu 1368 – marvet e Pariz, d’an 21 a viz Here 1422) a oa roue Bro-C’hall etre 1380 ha 1422. Mab e oa da Charlez V ha Janed Bourbon.\nE 1392, emañ o ren e arme evit mont da Yann IV, dug Breizh, en deus roet repu da Bêr Craon, an den en doa klasket drouklazhañ ar C’honestabl Olier V Klison ; met, d’ar 5 a viz eost 1392, e koad ar Mans, e krog ur barrad follentez ennañ : oc’h huchal emeur o klask e drubardiñ, e tag e soudarded dezhañ e-unan. Lazhañ a ra pevar den a-raok bezañ mestroniet. Goude un nebeud eurvezhioù e teu e skiant dezhañ en-dro, e c’houlenn bezañ pardonet hag e kemer an hent en-dro. Bloaz diwezhatoc’h, dizeur bal ar re a zeve, ma wel pemp eus e vignoned o teviñ ez vev, a laka anezhañ da vont foll da vat.\nEmglev an 10 a viz Eost 1413 etre Charlez VI hag uhelidi ar rouantelezh da-heul emvod Pontoise. Testenn.\nDouaridigezh Charlez VI\nDiwar-benn gouarnamant rouantelezh Bro-C’hall en 1417\n(fr) Bro-C’hall da vare Charlez VI danevellet en un doare eeun.\nCharlez V Rouaned Bro-C'hall\n1380 – 1422 War e lerc'h:\nAdtapet diwar « https://br.wikipedia.org/w/index.php?title=Charlez_VI_(Bro-C%27hall)&oldid=1477594 »\nKemmoù diwezhañ degaset d'ar bajenn-mañ d'an 4 Ebr 2013, da 21:11.


Pajenn:Le Gonidec - Bibl Santel pe Levr ar Skritur Sakr, eil levr.djvu/557 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/557\nbennâg a felfé d’ézhan̄ mervel évid eunn dén gwirion : martézé koulskoudé unan-bennâg a grétfé mervel évid eunn dén éeun.\n8. Hôgen ar péz a ziskouéz ar muia karan̄tez Doué enn hor c’hénver, eo penaoz, enn amzer ma édomp c’hoaz péc’herien,\n9. Ar C’hrist a zo marô évid-omp ; ével-sé pa’z omp bréma didamallet dré hé c’hoad, ken̄t-sé é vézimp dieûbet dré-z-han̄ eûz a vuanégez Doué.\n10. Râk mar d-omp en em unanet gan̄d Doué dré varô hé vâb, ha nî c’hoaz hé énébourien, ken̄t-sé é vézimp salvet dré hé vuez-hén̄, bréma pa’z omp didamallet.\n11. Ha nann hép-kén omp en em unanet, hôgen ivé en em veûlomp é Doué dré hon Aotrou Jézuz-Krist, digan̄t péhini eo deûed d’é-omp ann unvaniez-zé.\n12. Dré-zé ével mar d-eo deûed ar péc’hed er béd dré eunn dén hép-kén, hag ar marô dré ar péc’hed, ével-sé ar marô a zô tréménet enn holl dûd dré ann hini é pehini hô deûz péc’het holl.\n13. Râk bétég al lézen eo bét ar péc’hed er béd : hôgen pa né oa két c’hoaz al lézen, né oa két nivéret ar péc’hed.\n14. Koulskoudé ar marô en deûz rénet adaleg Adam bété Moizez, é-kén̄ver zô-kén ar ré ha n’hô doa két péc’het dré derri lézen Doué, ével ma réaz Adam, péhini eo ar skeûden eûz ann hini da zon̄t.\n15. Hôgen né d-eo két ar c’hrâs ével ar péc’hed ; râk évit péc’hed unan hép-kén mar d-eo marô kalz a dûd, ken̄t-sé trugarez ha grâs Doué a zô en em skiñet gan̄t founder war veûr a hini dré c’hrâs eunn dén hép-kén péhini eo Jézuz-Krist.\n16. Ha né d-eo két ar c’hrâz-zé ével ar péc’hed ; râk tamallet omb bét dré ar varn évid eur péc’hed hép-kén ; ha didamallet omp dré ar c’hrâs goudé meûr a béc’hed.\n17. Râk ma en deûz rénet ar marô dré eunn dén hép-kén, enn abek da béc’hed eunn den hép-kén, kén̄t-sé ar ré da béré eo rôet eur founder a c’hrâs, a drugarez hag a wirionez, a rénô er vuez dré eunn dén hép-kén péhini eo Jézuz-Krist.\n18. Ével éta ma eo dré béc’hed unan hép-kén eo kouézet ann dûd holl er varnédigez, ével-sé ivé eo dré wirionez unan hép-kén eo bét rôed d’ann holl dûd didamall ar vuez.\n19. Râk ével meûr a hini a zô deûed da béc’herien dré zizen̄ti oud eunn dén hép-kén ; ével-sé ivé meûr a hini a zeûi da dûd-gwirion dré zen̄ti oud unan hép-kén.\n20. Al lézen a zô deûet évid digas eul lôd brâz a béc’héjou. Hôgen el léac’h ma’z eûz eul lôd brâz a béc’héjou, éz eûz eul lôd brasoc’h a c’hrasou.\n21. Évit ével ma en deûz rénet ar péc’hed ô rei ar marô, é rénô ivé ar c’hrâs dré ar wirionez ô rei ar vuez peûr-baduz dré Jézuz-Krist hon Aotrou.\n1. Pétra éta a livirimp-ni ? Ha choum a raimp-ni er péc’hed évit ma founnô ar c’hrâs ?\n2. Doué ra virô. Râk mar d-omp marô er péc’hed, pénaoz é vévimp-ni c’hoaz enn-han̄ ?\n3. Ha na ouzoc’h-hu két pénaoz kémen̄d hini ac’hanomp a zô bét badézet é Jézuz-Krist, a zô bét badézet enn hé varô ?\n4. Liénet omb bét gan̄t-han̄ dré ar vadisian̄t er marô, évit, ével ma eo savet Jézuz-Krist eûz a douez ar ré varô dré c’hloar hé Dâd, ma valéimp ivé nî enn eur vuez nevez.\n5. Râk mar bézomp emboudet dioud hévéledigez hé varô, é vézimb ivé emboudet dioud hévélédigez hé zazorc’hidigez :\n6. O c’houzout pénaoz hon dén kôz a zô bét staget oud ar groaz gan̄t-han̄, évit ma vézô dispennet korf ar péc’hed, ha na vézimp mui dindan̄ dalc’h ar péc’hed.\n7. Râk néb a zô marô, a zô dieûbet eûz ar péc’hed.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/557&oldid=155221 »\nKemmoù diwezhañ degaset d'ar bajenn-mañ d'an 1 Gen 2020, da 17:12.


Emgann Dunnichen - Wikipedia\n20 mae 685\ntrec'h ar Bikted\nEcgfrith Northumbria Bridei III\nEmgann Dunnichen pe Emgann Nechtansmere (gouezeleg Dùin Neachdain, kembraeg kozh: Linn Garan) a c'hoarvezas etre ar Bikted hag Angled Northumbria d'an 20 a viz Mae 685 e-kichen Nechtansmere. Trec'h e voe ar Bikted ma voe kollet un darn vras eus o galloud gant tud Northumbria en hanternoz Preden .\nOc'h en em astenn war du an norzh edo Northumbria ha gant hec'h arme e oa bet aloubet Dinedin, kêr-benn gozh Gododdin war-dro 638, hag e-pad an tregont vloaz war-lerc'h o devoa sujet rouantelezhioù Strat Clut, Dal Riada ha Fortriu.\nE 685 ec'h aloubas Ecgfrith Northumbria douaroù ar Bikted, da virout outo a breizhañ ar Su, war a seblant, pe da rediañ o roue Bridei da anavezout e aotrouniezh adarre. Kejañ a rejont d'an 20 a viz Mae e-kichen Dunnichen, er pezh a oa un rannvro c'heuniek strewet gant kalz leunioù d'ar mare-hont. Nebeut-tre a ouzer diwar-benn an emgann met lazhet e voe Ecgfrith ha distrujet e voe e arme. Kollet e voe he levezon war an norzh gant Northumbria goude-se ha biken ne voe gouest ken da aotrouniañ ar rouantelezhioù a yeas da ober Bro-Skos.\nAdtapet diwar « https://br.wikipedia.org/w/index.php?title=Emgann_Dunnichen&oldid=1638787 »\nDernière modification le 16 Ebr 2015, à 14:37


Porzh-Loeiz - Wikipedia\nPorzh-Loeiz a zo ur gumun eus Breizh e departamant ar Mor-Bihan. Pennlec'h kanton Porzh-Loeiz e oa betek 2015.\nPorzh-Loeiz gwelet ag an Oriant\n2 654 ann. (2019)\n2 480 ann./km²\n47° 42′ 26″ Norzh\n3° 21′ 07″ Kornôg / 47.7072222222, -3.35194444444\nbihanañ 0 m — brasañ 14 m\n5.1 Savadurioù relijiel katolik\n5.2 Gwikadell Porzh-Loeiz\nErwan Vallerie ː Locpezran, 1423; Loperan, 1466; Loperran, 1636\n"en glazur, e eor en arc'hant, heuliet ouzh kab gant teir flourdilizenn en aour treustellet"\nUn hent roman a gase eus Vorgium (Karaez bremañ) da v-Blabia (Porzh-Loeiz bremañ).\nMelestradurezh: krouet e voe kumun Porzh-Loeiz e 1790. Gant al lezenn eus an 23 a viz Eost 1790 e voe lakaet Porzh-Loeiz da benn ur c'hanton, hini Porzh-Loeiz (peder c'humun a oa ennañ: Groe, Pleheneg, Porzh-Loeiz ha Rianteg); e Bann Henbont e oa. Gant Bonreizh Bloaz III (22 a viz Eost 1795) e voe lamet ar bannoù ha bodet e veze kuzulioù-kanton, ne chome tamm emrenerezh ebet gant kumunioù ar c'hanton. Brasaet e voe Kanton Porzh-Loeiz e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet en Arondisamant an Oriant krouet e 1800.\nDekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant an eizh beleg katolik eus Porzh-Loeiz.\n133 gwaz a Borzh-Loeiz da nebeutañ a varvas abalamour d'ar brezel, d.l.e. 3,30 % eus he foblañs e 1911; pevar milour a varvas e-pad Emgann Diksmuide e 1914.\n43 milour a varvas e 1915.\n14 bag-pesketa eus Porzh-Loeiz, dundeeed dreist-holl, a voe kaset d'ar strad gant al listri-spluj alaman.\nD'an 30 a viz Kerzu 1942 e kouezhas un nijerez B-17, eus aerlu SUA (United States Army Air Forces) er mor, nepell eus Porzh-Loeiz; lazhet e voe nav nijour eus he laz, an dekvet hini a voe serret gant an Alamaned.\nE Sankenn an Oriant edo ar gumun; dieubet e voe Porzh-Loeiz d'an 10 a viz Mae 1945 goude emzaskoridigezh an Alamaned.\nMonumant ar re fuzuilhet\nD'an 23 a viz Mae 1945 e voe kavet korfoù marv 69 ezel eus ar Rezistañs bet boureviet ha fuzuilhet gant al lu alaman; c'hwec'h anezhe, gant ur vaouez marteze en o mesk, a chomas dianv,; kavet e voe relegoù unan arall, ur vaouez, diwezhatoc'h.\nMervel a reas 34 den ag ar gumun abalamour d'ar brezel, unan anezhe, ur vaouez, e kamp-bac'h Auschwitz (Polonia) e 1943 dre m'he doa kemeret perzh er Rezistañs, hag un archer en Hamburg en Alamagn d'an 8 a viz Mae 1945, evit an hevelep abeg.\nUr milour a varvas e Maroko e 1917 hag unan arall e Brezel Indez-Sina e 1949.\nSavadurioù relijiel katolikAozañ\nChapel Sant Pêr, 1859.\nIliz Intron-Varia-Gorroidigezh, XVIIvet kantved, adsavet e 1918-1921 goude bout bet distrujet gant an tan d'ar 1añ a viz Mae 1918.\nJulien-Marie Crozet, ofiser a vor er morlu gall, bet ganet e Porzh-Loeiz e 1728.\nPierre-Jean Ronarc'h (1892 - 1960), amiral er morlu gall, a zo douaret e Porzh-Loeiz.\nur c'habiten- lestr e 1727, komandant e Porzh-Loeiz\nul letanant ar Roue e 1717\n"En glazur e c'hadgi en argant gwakoliek en aour, en e goazez war ur savenn geotet, savet e bav dehoù hag o sellout ouzh ur steredenn en argant ouzh kab dehoù; e gab gwezboellet etre aour ha gul a deir rezenn"\n(fr) Lec'hienn ti-kêr Porzh-Loeiz\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 299\n↑ Cassini - EHESS - Porzh-Loeiz - Fichenn ar gumun\n↑ L'Histoire du Pays du Port-Louis\n↑ Le Télégramme, d'an 12 a viz Kerzu 2015\n↑ Info Bretagne.com\n↑ memorialgenweb – Fichenn hiniennel\n↑ Histoire de Port-Louis\nAdtapet diwar « https://br.wikipedia.org/w/index.php?title=Porzh-Loeiz&oldid=1970723 »


Hent Arkadius - Roman, poésie, littérature, écrits - Al Liamm,\n> Livres en breton >Roman, poésie, littérature, écrits>HENT ARKADIUS - DANEVELLOU\nGouzout a raemp e oa danvez skrivagnerien nevez e Breizh.\nGant an tolpad danevelloù-mañ e kompreno al lenner emañ David ar Gall, gwenedour eus Bro Pourlet, da vezañ lakaet e-touez ar re varrekañ ha soutilañ, ar re eo puilh o awen ha ouesk o fluenn. Lakaat a ra war-wel ur bed liesliv : a-wezhioù teñval ha du, livañ a ra bedoù kriz, amzerioù da zont goulazhet, bedoù pulluc'het, gant fent ur gwenedour evel-just. Gwezhioù all e vo trec'h ar vuhez, ar garantez.\nWar hent Arkadius ne c'hell ket an enoe bout trec'h gwezh ebet.